Suyun Mükəmməl Quruluşu | dusunek.com\nƏsas səhifəSuyun Mükəmməl Quruluşu\nSuyun həyat üçün əlverişliliyi haqqındakı ən əhatəli şərhlər isə Uelin kitabının dərc olunmasından təxminən bir əsr sonra Harvard Universitetinin biokimya bölməsindən professor Lourens Hendersondan gəldi. Henderson sonradan bəzilərinə görə: “20-ci əsrin ilk rübünün ən mühüm elmi əsəri” sayılacaq “Ətraf mühitin əlverişliliyi” (“The Fitness of The Environment”) adlı kitabında suya çox böyük yer ayırdı. Henderson kitabında Yerin təbii mühiti haqqında bu nəticəyə gəlirdi:“Ətraf mühit əsas xüsusiyyətləriylə (yəni canlıları əmələ gətirən müxtəlif kimyəvi və fiziki-kimyəvi əməliyyatlarla hidrosferin fiziki və kimyəvi xüsusiyyətləri cəhətdən) həyat üçün mümkün ola biləcək ən əlverişli mühitdir”77\nMəlum olan bütün maddələr temperaturları azaldıqca sıxılırlar. Məlum olan bütün mayelər də yenə temperaturları azaldıqca sıxılır, həcmləri azalar. Həcm azaldıqca sıxlıq artar və beləliklə də, soyuq hissələr daha da ağırlaşar. Buna görə də, maye maddələrin bərk halları maye halları ilə müqayisədə daha ağırdır. Lakin su məlum olan bütün mayelərin əksinə müəyyən temperatur səviyyəsinə (+4 ⁰C-yə) enənə qədər sıxılır, lakin sonra birdən-birə genişlənməyə başlayır. Donduğu vaxtsa, daha da genişlənir. Bundan ötrü də, suyun bərk halı maye halından daha yüngüldür. Yəni, buz əslində, “normal” fizika qanunlarına görə suyun dibinə batmalı olduğu halda, onun səthində üzər.\nBuz əridikdə və ya su buxarlandıqda ətrafdan istilik qəbul olunar. Bunun əksi baş verdikdə isə ətrafa istilik verilər. Bu “gizli istilik” kimi məlum olan məfhumdur.78 Bütün mayelərin gizli istilikləri var. Lakin suyun gizli istilik tutumu məlum olan bütün mayelərdən lap çox sayıla bilər. Normal temperatur şəraitində yalnız ammonyak sudan daha yüksək gizli kristallaşma istiliyinə malikdir. Gizli buxarlanma istiliyində isə heç bir maye su ilə rəqabət apara bilməz..\nSuyun “istilik tutumu”, yəni suyun istiliyini bir dərəcə artırmaq üçün lazım gələn istilik miqdarı məlum olan digər mayelərin çox böyük hissəsindən daha yüksəkdir.\nSu, digər bütün mayelərin əksinə donduğu zaman genişlənir. Buna görə də buz suyun üstündə üzür.\nƏgər belə olmasa, nə baş verərdi? Su “normal” davransaydı, digər bütün mayelər kimi, onun da istilik itkisinə paralel şəkildə sıxlığı artsaydı, yəni buz suyun dibinə batsaydı nə baş verərdi?\nBelə olacağı təqdirdə okeanlar, dənizlər və göllərdə, donma prosesi altdan başlayacaqdı. Altdan başlayacaq donma prosesi, suyun səthində soyuğun qarşısını kəsəcək buz təbəqəsi olmadığı üçün, yuxarı doğru uzanmağa davam edəcəkdi. Beləliklə də, dünyadakı göllərin, dənizlərin və okeanların çox böyük hissəsi nəhəng buz kütləsinə çevriləcəkdi. Dənizlərin səthində yalnız bir neçə metrlik su təbəqəsi qalacaq və temperatur artsa belə, dibdəki buz əsla əriməyəcəkdi. Belə bir dünyanın dənizlərində heç bir canlı yaşaya bilməzdi. Dənizlərin ölü olduğu ekoloji sistemdə quru canlıları da mövcud ola bilməzdi. Bir sözlə, əgər su “normal” davransaydı, ölü bir planet olacaqdı.\nSuyun niyə “normal” davranmadığı, yəni 4 ⁰C-yə qədər sıxıldıqdan sonra niyə birdən-birə genişlənməyə başladığı isə heç kimin cavablandıra bilmədiyi bir sualdır.\nSuyun üstdən donma xüsusiyyəti sayəsində Dünyadakı dənizlər səthdə meydana gələn buz təbəqələrinə baxmayaraq, həmişə maye şəklində qalır. Əgər su bu “fövqaladə” xüsusiyyətə sahib olmasaydı, dənizlərin demək olar ki, hamısı daima donar və dəniz həyatı imkansız hala gələrdi.\nSuyun termal xüsusiyyətləri bədəndə meydana gələn artıq istiliyi tərləmə yolu ilə xilas olmağımızı təmin edir.\nDənizlərdəki böyük su kütləsi Dünyanın temperaturunun tənzimlənməsini təmin edir. Bu səbəbdən dənizə yaxın bölgələrdə, xüsusilə, sahillərdə gecə ilə gündüz arasındakı temperatur fərqi çox azdır. Suya çox uzaq olan çöl bölgələrində isə gecə ilə gündüz arasındakı temperatur fərqi 40°C-yə qədər çıxa bilir.\nHenderson suyun bütün bu termal xüsusiyyətlərini araşdırdıqdan sonra bu şərhi verir:“Ümumiləşdirmək lazımdırsa, suyun bu xüsusiyyəti üç istiqamətdən böyük əhəmiyyət daşıyır. Birinicisi, Yerin temperaturunu tənzimləməyir və tarazlayır. İkincisi, canlıların bədənlərinin istilik tarazlığının mükəmməl şəkildə qorunmasını təmin edir. Üçüncüsü isə meteoroloji siklləri dəstəkləyir. Bütün bu təsirlər, mümkün ola biləcək ən yüksək uyğunluqda baş verir və başqa heç bir maddə bu cəhətdən su ilə müqayisə edilə bilməz”.79\nBu xüsusiyyətlərin biri suyun olduqca yüksək səthi gərilməyə malik olmasıdır. Səthi gərilmə, ensiklopedik mənbələrdə: “mayelərin səthinin gərilmiş bir pərdə kimi davranması xüsusiyyəti” olaraq təsvir edilir. Bunun səbəbi, mayeni təşkil edən molekulların bir-birlərini cəzb etmələridir.\nBitkilərin, heç bir nasosları, əzələ sistemləri və s. olmadan, torpağın dərinliklərindəki suyu metrlərlə yuxarı daşıdıqları barədə düşündünüzmü? Bu sualın cavabı səthi gərilmədir. Bitkilərin köklərindəki və damarlarındakı kanallar, suyun səthi gərilməsindən faydalanacaq şəkildə yaradılıblar. Yuxarı doğru getdikcə daralan bu kanallar, suyun yuxarı doğru “sürətlənməsinə” səbəb olurlar.\nSuyun yüksək axıcılıq dəyəri bizim üçün həyati dərəcədə vacibdir. Əgər suyun axıcılıq dəyəri azacıq az olsaydı, qanın kapilyar damarlar yolu ilə daşınması imkansız olacaqdı. Məsələn, qaraciyərin şəkildə görünən kompleks damar şəbəkəsi heç bir zaman qurula bilməyəcəkdi.\nSu, demək olar ki, məlum olan bütün kimyəvi reaksiyaları sürətləndirər (kataliz edər). Suyun digər bir kimyəvi xüsusiyyəti isə kimyəvi reaktivliyinin ideal səviyyədə olmasıdır. Su nə sulfat turşusu kimi həddən artıq reaktiv və bu dolayısilə parçalayıcı bir tərkib, nə də arqon kimi heç bir reaksiyaya girməyən durğun bir maddədir. Maykl Dentonun ifadə etdiyi kimi: “suyun reaksiyaya girmə səviyyəsi onun həm bioloji, həm də geoloji vəzifələri baxımından mümkün ola biləcək ən münasib qiymətdədir”.80\nSuyun İdeal Axıcılıq Dəyəri\n“Əgər axıcılıq qabiliyyəti daha yüksək olsaydı, su, həyat üçün əlverişli əsas olmaq xüsusiyyətini tamam itirərdi. Məsələn, axıcılıq qabiliyyəti maye hidrogen qədər yüksək olsaydı canlıların strukturları dağıdıcı təsir qarşısında olduqca şiddətli təsirlərə məruz qalacaqdı… Həssas molekulyar strukturların su tərəfindən dəstəklənməsi mümkün olmayacaq, canlı hüceyrəsinin olduqca həssas olan quruluşu mövcudluğunu davam etdirə bilməyəcəkdi…”\nSuyun yüksək axıcılıq dəyəri bütün canlılar üçün məcburidir. Bitkilər də yarpaqda göründüyü kimi suyu çox incə kapilyar damarlarla daşıyırlar.\nBir millimetrin dörddə bir hissəsindən daha böyük bir bədənə sahib olan bütün canlılar mərkəzi qan dövranı sisteminə sahibdirlər. Çünki bu böyüklükdən sonra, qidaların və oksigenin “diffuziya” yolu ilə, yəni birbaşa hüceyrə daxilindəki mayeyə buraxılıb alınaraq daşınması qeyri-mümkündür. Bədəndə çox sayda hüceyrə var və kənardan alınan havanın və enerjinin, hüceyrələrə bəzi “kanallar” yolu ilə vurulmalı, artıq maddələr isə bəzi başqa “kanallar” tərəfindən toplanmalıdır. Bu kanallar, damarlardır. Ürək isə bu damarlardakı axımı təmin edən nasosdur. Damarlarda axan şey isə “qan” olaraq tanıdığımız mayedir ki, həqiqətdə əsasən sudan ibarətdir (qandakı hüceyrə, zülal və hormonlar çıxarıldıqda geriyə qalan və “plazma” adlandırılan mayenin 95%-i sudur).\n“Müəyyən kapilyar damar sistemi, ancaq kanallara vurulan mayenin yüksək axıcılıq qabiliyyətinə sahib olacağı təqdirdə çalışar. Yüksək axıcılıq qabiliyyəti çox əhəmiyyətlidir, çünki mayenin damardakı hərəkəti, mayenin axıcılıq qabiliyyəti ilə düz mütənasibdir… Buradan, suyun axıcılıq qabiliyyətinin təkcə bir neçə qat daha çox olacağı təqdirdə, kapilyar damarlarda qanın axması üçün, qanı çox böyük təzyiqlə vurmaq lazım gələcəyi və hər hansı kapilyar damar sisteminin işləməz vəziyyətə düşəcəyi açıq şəkildə görünür”.\n78. Gizli istilik, suyun temperaturunu dəyişdirməyən, lakin onun bərk haldan maye hala və ya maye haldan qaz halına keçməsini təmin edən istilikdir. Buzu əritmək üçün ona istilik verdiyiniz vaxt, buzun temperaturu 0 ⁰C-yə qədər çatar. Sonra bir qədər də istilik versəniz buzun temperaturu heç artmaz, hələ də 0 ⁰C olar. Lakin artıq buz deyildir, əriyib su olmuşdur. Temperaturda dəyişiklik olmamasına baxmayaraq, sadəcə bərk halın maye halına çevrilməsi üçün istifadə edilən bu enerjiyə “gizli istilik” deyilir.\n80. Michael Denton, Nature’s Destiny, səh. 32\n82. Michael Denton, Nature’s Destiny, səh. 33\n83. Michael Denton, Nature’s Destiny, səh. 35-36\n← Atmosferin uyğunluğu\nHəyat Üçün Elementlər →


Samux Rayon İcra Hakimiyyətinin başçısı cənab Alı Qocayevin rayonun Yuxarı Ağasıbəyli kənd sakinləri ilə növbəti səyyari görüşü keçirildi.Görüşdə kənd sakinləri ilə yanaşı İcra Hakimiyyəti başçısının müavinləri, İcra aparatının şöbə müdirləri, hüquq-mühafizə orqanlarının, idarə, müəssisə və təşkilatların rəhbərləri iştirak edirdilər.\nƏvvəlcə Yuxarı Ağasıbəyli kənd inzibati ərazi dairəsi üzrə icra nümayəndəsi kənd barədə iclas iştirakçılarına geniş məlumat verdi. Kənddə görülmüş işlər, elektrik enerjisi, su təminatı, aparılmış abadlıq işləri, əhalini narahat edən məsələlər və problemlər barədə ətraflı danışdı. Daha sonra kənd sakinləri tərəfindən çıxışlar və təkliflər oldu:\n1. Rüztəmov Teyyub İsbi oğlu Yuxarı Ağasıbəyli kəndində pay torpaq sahələrinin suvarılması üçün bir ədəd subartezan quyusunun qazılmasını xahiş etdi.\n2. Sadıqıv Arif Məşdi oğlu Yuxarı Ağasıbəyli kəndi ərazisində əhaliyə verilən təbii qaz təziqinin az olmasını bildirdi və təziqin artırılmasına köməklik göstərilməsi xahiş etdi.\n3. Alıyeva Ofeliya Cəbrayıl qızı yaşadığı evin qarşısından keçən elektrik naqillərinin yenisi ilə əvəz olunmasını və qəzalı dirəklərin yenisi ilə dəyişdirilməsini xahiş etdi.


2018 Avqust 21\nArxiv: 21/08/2018 [18:55]\nAstara rayonunda yüz başdan çox iribuynuzlu heyvan tələf olub. Biosfer.az “Report”a istinadən xəbər verir ki, hadisə avqustun 20-də rayonun Ərçivan qəsəbəsindəki şəxsi təsərrüfatlardan birində qeydə alınıb. Təsərrüfat…\nGöygöldə kömür quyuları aşkarlandı\nGöygöl rayonu Toğana kəndi ərazisində kömür hazırlanması ilə bağlı Ekologiya və Təbii Sərvətlər Nazirliyinin (ETSN) “Qaynar xətt”inə daxil olan şikayəti Nazirliyin əməkdaşları araşdırıb. Bu barədə Biosfer.az-a…\nBelarusda qeyri-adi təbiət hadisəsi – VİDEO\nBelarusda şahidlər tornadonun çəkilişini aparmağa müvəffəq olublar. Biosfer.az Trend-ə istinadən xəbə verir ki, təbiət hadisəsi Lida rayonunda yol kənarındakı boş ərazidə qeydə alınıb. Yerli sakinlər bu…\nEkologiya və Təbii Sərvətlər Nazirliyinin Milli Hidrometeorologiya Departamenti hava şəraiti ilə bağlı xəbərdarlıq edib. Nazirlikdən Biosfer.az-a verilən məlumata görə, avqustun 22-si axşamdan 24-ü axşamadək Böyük və…\nQurban bayramı gününə olan hava proqnozu\nAzərbaycanda Qurban bayramının ilk gününə olan hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Biosfer.az-a verilən məlumata görə, avqustun 22-də Bakıda və Abşeron…\nİndoneziyada zəlzələlər: ölənlərin sayı 500-ə yaxınlaşır\nİndoneziyanın Lombok adasında iki həftədə baş verən zəlzələlərdə ölənlərin sayı 483 nəfərə çatıb. Biosfer.az “Anadolu”ya istinadla xəbər verir ki, avqustun 5-də adada baş verən 7 bal gücündə…\nİtaliyada daşqınlar: 8 ölü – FOTO\nİtaliyanın cənubunda Pollino milli parkında daşqın nəticəsində 8 nəfər həyatını itirib. Biosfer.az xəbər verir ki, bu barədə ANSA agentliyi məlumat yayıb. Bundan əlavə, bir neçə nəfər…\nPlastik qabların toplanması üçün 20 konteyner yerləşdirildi – AZƏRBAYCANDA\nEkologiya və Təbii Sərvətlər Nazirliyinin əməkdaşları bərk məişət tullantılarının, o cümlədən plastik tullantıların düzgün idarə olunmasını yoxlamaq məqsədilə reydlər keçirib. Bu barədə Biosfer.az-a nazirliyin mətbuat xidmətindən…\nİraqda yüzlərlə insan içməli sudan zəhərləndi\nİraqın Bəsrə əyalətində mindən çox insan içməli sudan zəhərlənib. Biosfer.az xarici mətbuata istinadən xəbər verir ki, bu barədə ölkənin İctimai Səhiyyə İdarəsinin nümayəndəsi Ziyad Tarek məlumat…


Şamaxı rayonunun daha bir kəndi qazlaşdırılır » Newscenter.az\nŞamaxı rayonunun daha bir kəndi qazlaşdırılır\nNewscenter.az.14.03.2019. Cari ilin əvvəlindən başlayaraq Şamaxı rayonunun Çölgöylər kəndində qazlaşdırılma işləri yüksək surətlə aparılır. Newscenter.az-a “Azəriqaz” İstehsalat Birliyindən verilən xəbərə görə, kəndin qazlaşdırılması üçün birpilləli sistem əsasında müxtəlif diametrli polad və polietilen borularla daşıyıcı eləcə də paylayıcı qaz xətlərinin çəkilişi davam etdirilir. Kəndə təbii qazın verilməsi əhalinin həyat şəraitinin yaxşılaşmasına, ekologiyanın qorunmasına xidmət edəcək və 110-dan artıq fərdi ev mavi yanacaqla təmin olunacaq. İşlərin qısa zamanda yekunlaşdırılması nəzərdə tutulub.\nBakıda “Əhli-beyt sevənlərin yurdu Azərbaycan” adlı sənədli filmin təqdimatı keçirilib 04 dek 2017, 10:59


ATU ilə Şəmkir Aqropark arasında əməkdaşlıq üçün ilk addım atılıb\nDərc edən: Admin Tarix: 2017-10-12\nAzərbaycan Texnologiya Universiteti (ATU) ilə bir müddət əvvəl fəaliyyətə başlayan Şəmkir Aqroparkı arasında əməkdaşlıq əlaqələrinin qurulması istiqamətində ilk addım atılıb. Universitet rəhbərliyi və bir qrup tələbədən ibarət heyət Aqroparkla yaxından tanış olub.\nHeyət əvvəlcə müəssisənin rəhbərliyi ilə görüşüb. Baş dirketor Qüdrət Seyfullayev Şəmkir Aqroparkı və Logistika Mərkəzi haqda ətraflı məlumat verib. O, bildirib ki, Cənubi Qafqazda ilk "Aqropark" formatlı kənd təsərrüfatı layihəsi olan bu kompleks beynəlxalq formatda fəaliyyət göstərmək üçün nəzərdə tutulmuş biznes layihəsidir. Şəmkir Aqroparkın fəaliyyəti müasir istehsal, logistika və satış texnologiyalarına əsaslanır. Aqroparkın yaradılması ölkənin ixrac həcminin artırılmasında və coğrafiyasının genişləndirilməsində, milli brendlərin yaradılmasında, kiçik və orta fermerlərin innovativ qabiliyyətinin artırılmasında, intensiv metodların geniş tətbiqində və yeni iş yerlərinin yaradılmasında əhəmiyyətli rol oynayacaq. İlkin olaraq 39 min kvadrat metr ərazidə yaradılan istehsalat ərazisi ən müasir avadanlıqlarla təchiz olunub. 18.5 min kvadrat metr sahəsi olan soyuducu anbarların isə məhsul tutumu 24 min tondur. Qüdrət Seyfullayev qeyd edib ki, müəssisədə işə cəlb olunmuş kadrların əksəriyyəti xarici ölkələrdə təlim kurslarından keçib. Ancaq, getdikcə artan kadr tələbəatını nəzərə alaraq Aqroparkın ali təhsil müəssisələri ilə əməkdaşlıq əlaqələrinin yaradılması, tələbələrin yerli və xarici universitetlərdə təhsilinin maliyyələşdirilməsi nəzərdə tutulur.\nATU-nun elm və texnika üzrə prorektoru Səbuhi Yusifov da hazırki dövrdə univerritet-sənaye əlaqələrinin böyük həyati əhəmiyyət kəsb etdiyini bildirib. O, qeyd edib ki, ATU bu reallığı nəzərə alaraq uzun müddətdir ki, məqsədyönlü işlər aparır. Artıq bu işlərin nəticəsi olaraq xeyli sayda istehsalat müəssisəsi ilə səmərəli əməkdaşlıq əlaqələri qurulub. Həm universitet, həm də istehsalat müəssisəsi üçün səmərələi nəticələr verən bu cür əməkdaşlıq əlaqəsinin ATU ilə Aqropark arasında yaradılması da günü tələbidir. Universitetdə logistika ixtisası üzrə kadr hazırlığının həyata keçirilməsi bu əməkdaşlığın səmərəli olması üçün zəmin hazırlayır.\nDaha sonra ATU-nun logistika mühəndisliyi və qida mühəndisliyi ixtisaslarında təhsil alan bir qrup tələbə və magsitrant, o cümlədən həmin ixtisaslar üzrə fəaliyyət göstərən professor-müəlim heyəti üzvləri Aqroparkın ərazisi, istehsalat sahələri, çeşidləmə xətləri, soyuducu anbarı və laboratoriyası ilə yaxından tanış olublar.


Vaxt.Az - Yeni üzvlərlə NATO nə əldə edəcək?\n23:31 | 13 may 2022 | Cümə Məqaləyə 268 dəfə baxılıb Şriftin ölçüsü\nYeni üzvlərlə NATO nə əldə edəcək?\nArktika döyüş təcrübəsi, Baltik dənizində əlavə üstünlük ...\nFinlandiyada NATO sevinci\n“Mən də prosesin sürətli olacağını gözləyirəm”\n“Coğrafi faktlara nəzər salsanız, biz Rusiya ilə qonşu olan hələlik müdaxiləyə məruz qalmamış NATO-ya üzv olmayan yeganə (Avropa) ölkəsiyik. Ona görə də məncə, bu, bizim qoşulmalı olduğumuzun səbəbini izah edir. Mən Rusiyaya o qədər də inanmıram”, Helsinki sakini Sanna Olt deyib.\n“Bu, gələcəkdə alyans daxilində Skandinaviya dövlətlərinin əhəmiyyətli bir qrupu olardı. Bu, məntiqlidir. İkincisi, hərbi imkanlar və nou-hau. Ona görə də düşünürəm ki, bizim illər boyu qurduğumuz müasir, müdafiə qabliyyətinə malik qüvvəmiz var”, Finlandiyanın Müdafiə Naziri General Sami Nurmi bildirib.\nFinlandiya ordusu 34700 şəxsi (27300 Quru qoşunları, 3000 Hərbi Hava Qüvvələri, 4400 Hərbi Dəniz Qüvvələri) heyəti var. Hər il 22000 nəfər çağırışçı istisnasız olaraq (6, 9 və 12 aylıq) məcburi hərbi xidmət keçir. Ehtiyac yarandığı təqdirdə (Müharibə şəraitində) 280000 peşəkar döyüşçü, 900000 nəfərlik ehtiyat qüvvələr də bu siyahıya daxil edilə bilər. Hər il ölkə ÜDM-sinin 1.5 faizi hərbi xərclərə ayrılan 4 milyard dollarlıq hərbi büdcəsi var.\nFinlandiya ordusu tarixən snayper əsgərləri ilə məşhur olub. Dünyanın ən məşhur kəskin atıcıları Finlandiya snayper tüfənglərinə üstünlük verir. Bundan başqa Finlandiya hərb sənayesi istehsal etdiyi XA-180 Sisu (Patgb 180) zirehli transportyorları (ZTR) (180, 202, 203 və 360 modelləri) ilə məşhurdur.\nFinlandiya Silahlı Qüvvələri modern silahlarla silahlanmış, son dərəcə sürətli birləşmələrdən ibarətdir. Ümumiyyətlə Finlandiya ordusu müdafiə taktikasına üstünlük verir. Təlimlərdə sürətli düşməni sərhəddə dayandıraraq ona sarsıdıcı zərbələr vurmaqla yormaq və sonda məhv etmək üzərində işləyirlər. Bu müdafiə taktikasında ölkənin coğrafi imkanlarından – sıx meşələrdən və sıldırımlı dağlardan mükəmməl istifadə olunur.\nİsveç ordusu əsgər baxımından Finlandiyadan geri qalır. Çünki soyuq müharibədən sonra təhlükənin aradan qalxdığı zənn edilərək məcburi həqiqi hərbi xidmət aradan qaldırılıb. İsveç Silahlı Qüvvələri – Quru qoşunları (6850), Hərbi Dəniz Qüvvələri (HDQ) (2100 nəfər), Hərbi Hava Qüvvələri (HHQ) (2700) ibarətdir. HDQ-nin sərəncamında 5 sualtı qayıq, 11 korvet, 12 kater, 7 kiçik gəmi var. HHQ isə 165 döyüş, 102 köməkçi təyyarə və 54 helikopterdən ibarətdir. İsveç pilotları hər il 100-150 saat uçuş həyata keçirir.\nŞəxsi heyətin sayının az olmasına baxmayaraq İsveç istehsal etdiyi müasir silah və texnikaları ilə dünyanın öndə gedən ölkələrindəndir. Bura PDM (Strf 9040) və ZTR (Pbv 302), kəşfiyyatçıların döyüş maşını (Epbv 90), özüyeriyən artilleriya qurğusu, ikiseksiyalı zirehli patrul texnikası (BvS 10 MkII) aiddir. Artilleriya texnikalarına Haubitsa (Arçer), özüyeriyən 120 mm-lik minaatan (Gkpbv 90 Mjolnir), 120 mm-lik minaatan (M/41D) və 81 mm-lik minaatanları (M/86) daxildir. İsveç zirehli texnika əleyhinə silahları – TƏİR (tank əleyhinə idarə olunan) (RBS 55), əl qumbaraatanı (“Karl Qustav”) və nəhayət Ukrayna müharibəsində Rusiya tanklarının kabusuna çevrilən “NLAW” idarə olunan raketləri ilə məşhurdur. İsveçin Hava Hücumundan Müdafiə sənayesinin də şöhrəti var. Yer-hava tipli Daşınan Zenit Raket Kompleksi (DZRK) – RBS 70, Zenit Raket Kompleksi (ZRK) – RBS 97, orta mənzilli ZRK – RBS 23 Bamse, hava-hava tipli (Almaniya ilə müştərək) – IRIS-T raketləri, helikopterlərin qənimi kimi ad çıxarmış, zirehli zenit pulemyotu ilə təchiz olunmuş Lvkv 90 İsveç hərb sənayesinin məhsullarıdır. Bgbv 90 sıradan çıxmış döyüş maşınını cəbhə bölgəsindən çıxaran texnikadır. “ARTHUR” kontrbatareya radarı isə düşmən raketinin trayektoriyasına görə onun atış yerini müəyyən edir və düşmənin atəş batareyasının məhv edilməsi üçün dəqiq koordinatlar verir.


Türkiyə, Braziliya və İran sazişi Tehranın böyük diplomatik və mənəvi qələbəsidir – Həsən Nəsrullah\n19 May 2010 17:18 (UTC+04:00)\nTürkiyə, Braziliya və İran sazişi İslam Respublikasının nüvə proqramının həlli məsələsində ilk müsbət addım olacaq böyük siyasi, diplomatik və mənəvi qələbəsidir. Bunu Tanınmış Livan ruhanisi, "Hizbullah"ın baş katibi Seyid Həsən Nəsrullah deyib. Məlumatı IRNA agentliyi yayıb.\nO əlavə edib ki, Tehranın bu addımı İrana təzyiq göstərməyə cəhd edən qüvvələrdə narahatçılıq yaradıb.\nNəsrullah təsdiqləyib ki, Suriya və Livandakı "Hizbullah" təşkilatları Tehranın gördüyü tədbirlərdən razıdır.\nO bildirib ki, Türkiyə və Braziliya ilə sazişin imzalanması böyük əhəmiyyət daşıyır və Prezident Mahmud Əhmədinejadla Türkiyənin Baş naziri Rəcəb Tayyib Ərdoğan arasında əldə olunan razılaşma şiələr və sünnilər arasında fərqin olmasında maraqlı olanlara yaxşı cavabdır.\n"Müxtəlif İslam cərəyanları arasında ədavət yaratmağa çalışan ölkələr məyus oldular", - Nəsrullah deyib.\nMayın 17-də İran, Braziliya və Türkiyə arasında uranın Türkiyə ərazisində mübadiləsi haqqında üçtərəfli saziş imzalanıb. Bu ölkələrin XİN rəhbərləri Tehranın elmi-tədqiqat reaktoru üçün az zənginləşdirilmiş uranın (3,5 faizədək) yüksək zənginləşdirilmiş (20 faizədək) yanacaqla mübadiləsi haqqında saziş layihəsi imzalayıblar. Mübadilə Türkiyə ərazisində Beynəlxalq Atom Enerjisi Agentliyi (BAEA) və İrandan olan müşahidəçilərin nəzarəti altında həyata keçiriləcək. Saziş çərçivəsində İran özündə olan az zənginləşdirilmiş 1,2 ton uranı Türkiyəyə göndərməyə və əvəzində 120 kiloqram nüvə yanacağı almağa hazırdır.\nSazişə uyğun olaraq İran mayın 24-dək BAEA-nı sövdələşmə barədə "yazılı şəkildə" məlumat verməlidir.


Müxalifət bu tarixə mitinq təyin etdi Demokrat.az\nBəzi müxalifət partiyalarının liderləri və fəallarından ibarət Mitinq Komitəsi fevralın 29-da saat 15:00-dan 17:00-dək MSK-nın binası qarşısında etiraz aksiyası keçirmək niyyətilə bağlı Bakı Şəhər İcra Hakimiyyətinə (BŞİH) müraciət edib.\nBunu Mitinq Komitəsinin üzvü, D18 Hərəkatının lideri Ruslan İzzətli bildirib. İcra Hakimiyyətinə alternativ üçün 8 yer təklif edilib:\n2. 20 Yanvar küçəsi, 2527 ünvandakı məhəllə stadionu ("Moskva" Univermağının yaxınlığında);\n3. Nəcəf Nərimanov küçəsi, 55 ünvanında yerləşən "Cıdır" restoranının qarşısındakı meydan;\n7. "28 may" metro stansiyasının qarşısındakı meydan (Cəfər Cabbarlının heykəli ətrafında);\n8. Yasamal rayon İdman-Sağlamlıq Kompleksinin stadionu (keçmiş "Məhsul" stadionu).\nBildiriş R.İzzətlinin, eləcə də REAL Partiyasının rəhbəri İlqar Məmmədov, Müsavat Partiyası sədrinin müavini Fərəc Kərimli və müstəqil namizəd Fərhad Mehdiyevin adından göndərilib.\n25 Fevral 2020, 10:30


Qəzalı evlərdə yaşayan sakinlər yeni mənzillərlə təmin olundu - "İki sahil"\n05 dekabr 2020 12:43\nQəzalı evlərdə yaşayan sakinlər yeni mənzillərlə təmin olundu\nXəzər rayonunun Qala qəsəbəsindəki qəzalı evlərdə yaşayan sakinlər yeni mənzillərlə təmin olundu\nBakı şəhərində inşa edilmiş, uzun illərdir ki, istismar müddəti keçmiş, şəhərin ümumi görünüşünə xələl gətirən, qəzalı vəziyyətdə olan və mövcud şəhərsalma normalarına cavab verməyən yaşayış binalarının sökülərək, yerində yeni, müasir evlərin tikilməsi, sakinlərin mənzil-məişət şəraitinin yaxşılaşdırılması istiqamətində işlər Xəzər rayonunda da uğurla davam etdirilir.\nAzərbaycan Respublikasının Prezidenti cənab İlham Əliyevin tapşırığına əsasən sakinlərin mənzil-məişət şəraitinin yaxşılaşdırılması istiqamətində verdiyi tapşırıqların icrası çərçivəsində Xəzər rayonunun Buzovna qəsəbəsində yenidən tikilən 99 mənzildən ibarət yeddimərtəbəli yataqxana binasının ardınca rayonun Qala qəsəbəsindəki qəzalı vəziyyətdə olan evlərdə yaşayan sakinlər yeni mənzillərlə təmin olunmuşdur.\nXəzər rayonunun Qala qəsəbəsində yerləşən, Xəzər Rayon Mənzil-Kommunal Təsərrüfatı Birliyinin balansında olan, 1941-1943-cü illərdə inşa edilmiş, Qala qəsəbəsi, Dəmiryol küçəsində yerləşən 1 və 2 saylı yaşayış evləri qrunt və yağış sularının təsiri nəticəsində istismara yararsız vəziyyətə düşmüşdür.\nHeydər Əliyev Fondunun təşəbbüsü ilə sözügedən evlərdə yaşayan sakinlər üçün rayonun Qala qəsəbəsi, Qala-Pirallahı avtomobil yolunun sol hissəsində 0.3650 ha torpaq sahəsində 1 mərtəbəli, 13 mənzildən ibarət 6 ədəd yeni yaşayış evləri inşa edilərək sakinlərin istifadəsinə verilmişdir. Müasir memarlıq üslubunda inşa edilən yeni yaşayış evləri qaz, su və işıq sayğacları ilə təmin olunmuşdur.\nYeni mənzillərlə təmin olunan sakinlər onlar üçün yaradılan yüksək şəraitə görə Prezident İlham Əliyevə və Birinci vitse-prezident Mehriban Əliyevaya dərin minnətdarlıqlarını bildiriblər.


Filarmoniya tribunasının bütün biletləri satılıb » Football-plus.az\n17 fev, 18 - 00:24 775\n“Formula-1” ölkəyə 277,3 milyon dollar qazandırıb\nAprelin 27-dən 29-dək Bakıda keçiriləcək “Formula-1” üzrə Azərbaycan “Qran-pri”si üçün Filarmoniya tribunasına olan biletlər tam satılıb. “Bakı Şəhər Halqası” Əməliyyat Şirkətinin (BŞH) Kommersiya şöbəsinin rəhbəri Bülənt Özərdim ilkin mərhələdə yarışa xaricdən daha böyük marağın olduğunu bildirib: “Bu günə olan məlumata əsasən, ən çox bilet alan ölkələr siyahısının ilk “3-lüy”ündə müvafiq ardıcıllıqla Rusiya, Azərbaycan və Böyük Britaniya yer alır. Xaricdən alınan biletlər bu günə qədər satılmış biletlərin 75 faizini təşkil edir. İndiyədək ən çox maraq tribunalara olan 4 günlük biletlərə göstərilib. Digər tərəfdən, yarış həftəsonunda konsert proqramı ilə çıxış edəcək dünya ulduzlarının adlarının açıqlandığı ərəfələrdə satışlarda yüksək artımlar müşahidə olunmaqdadı. Biz ötən həftə “Jamiroquay” müsiqi qrupunun aprelin 27-də “Kristal Zal”da konsert verəcəyini elan etdik. Başqa ulduzların adlarını isə növbəti həftələrdə açıqlayacağıq”.\nQeyd edək ki, hazırda xaricilərlə müqayisədə yerli vətəndaşlara biletlər 25 faiz ucuz qiymətə təklif olunur. Bu endirim yarışadək davam edəcək.\nBŞH-nin Marketinq və Kommunikasiya şöbəsinin rəhbəri Nigar Arpadarai isə “Formula-1”lə müqavilə müddətinin uzadılıb-uzadılmayacağı ilə bağlı danışarkən bunları deyib: "Hər iki tərəf əməkdaşlığın davam etdirilməsində maraqldı. Sadəcə, "Formula-1"in əvvəlki və hazırkı rəhbərliyinin iş formatlarında fərqlər var. Biz hazırda sabiq rəhbərliklə imzalanan müqaviləyə əsasən əməkdaşlıq edirik. Məsələn, sponsorluq və gəlirləri qeyd edərdim. Məqsədimiz daha yaxşı şərtlərlə daha çox qazanc əldə etməkdi. Bu proses təkcə bizimlə bağlı deyil. "Formua-1"in rəhbərliyi dəyişdiyi üçün başqa ölkələr də şərtlərə yenidən baxırlar".\nQeyd edək ki, hazırki müqaviləyə əsasən gələn il Bakıda sonuncu “Qran-pri” keçiriləcək. Növbəti illər üçün isə yeni anlaşma imzalanmalıdı.\nBu arada indiyədək Bakıda keçirilmiş "Formula-1" yarışları Azərbaycan iqtisadiyyatına 277,3 milyon dollar gəlir gətirib. Bu haqda PWC audit şirkətinin apardığı müstəqil araşdırma nəticəsində hazırlanmış hesabatda bildirilir. Hesabatda yekun məbləğ yarışlar ərəfəsində "Formula-1" ilə bağlı Bakıya gələnlərin xərcləri əsasında yaranmış birbaşa və dolayı gəlirləri əhatə edir. Bu rəqəmə iqtisadiyyatın müxtəlif sahələrində, o cümlədən peşəkar xidmətlər, mehmanxana, restoran, nəqliyyat, sosial və mədəni xidmətlər, kənd təsərrüfatı, poçt və telekommunikasiya, topdan ticarət və elektrik, qaz, su və başqa sektorlarda qeydə alınmış gəlirlər daxildi. Ümumilikdə birbaşa gəlirlər 164,2 milyon dollar təşkil edib ki, bunun da 22,7 milyon dolları əsas yeri tutan turizm sektorunun payına düşür. 113,1 milyon dollarlıq dolayı gəlirlər arasında isə ən çox - 14,9 milyon dollar vəsaitlə yenə turizm sektoru birincidi.\nBakıda keçiriləcək son oyuna nə qədər bilet satılıb ? - RƏSMİ\nTapmaca kimi bilet satışı\nKosovo ilə oyuna artıq 10 min bilet satılıb\nMəşhur müğənni Bakıda oxuyacaq\nArtıq 18 min bilet satılıb\nBŞH britaniyalı müğənnini ölkəmizə gətirir\nBiletlərə tələbat artsa, tribunalar böyüdülə bilər\n“Atletiko” ilə oyuna 100 bilet satılıb\n"Qarabağ" - "Atletiko" matçına 25 min bilet satılıb\n"Roma" ilə oyuna bilet qalmadı\n19 okt, 21 - 22:00 126


İki yüzdən çox rolda səhnəyə çıxan sənətkar\nÖmrünü Azərbaycan teatr və kino sənətinə həsr edən Ağasadıq Gəraybəyli bütün zamanlarda xatırlanacaq çox dəyərli obrazlar qalereyası yaradıb. O, adını Azərbaycan teatr və kino tarixinə böyük həriflərlə yazdırmağı bacarıb. Hər zaman onun adı çəkiləndə insanların gözü önündə bir-birindən maraqlı obrazlar canlanır.\nŞamaxıda dünyaya göz açan sənətkar Bakıya gələrək Əlisəttar kişi və Heyran xanımın ailəsində yaşayıb. Məktəbdə Cəfər Cabbarlı ilə bir sinifdə oxuyub. Hüseyn Ərəblinskidən, Mirmahmud Kazımovskidən dərs alıb. Hüseyn Ərəblinskinin sayəsində “Nicat”, sonra “Səfa” həvəskar teatr dərnəklərinə üzv olub. 1921-ci ildə Cəlil Məmmədquluzadənin “Ölülər” pyesində kefli İsgəndər rolunu oynayıb. Üzeyir Hacıbəylinin qayğısı sayəsində teatr kursuna yazılıb.\nMilli teatrımızın klassiklərindən, fədailərindən olan Ağasadıq Gəraybəylinin səhnə fəaliyyətinə aid faktları xatırlayanda heyrətlənməyə bilmirsən. O, 200-dən çox müxtəlif rollarda, qrimlərdə, qiyafələrdə səhnəyə çıxıb: Nəriman Nərimanovun “Nadir şah”, Üzeyir Hacıbəylinin “Arşın mal alan”, Cəfər Cabbarlının “Sevil”, “Od gəlini”, “1905-ci ildə”, sonralar “Vaqif”, “Həyat”, “On ikinci gecə”, “Xanlar” və s. tamaşalarda rol alıb. 1940-cı ildə Azərbaycan SSR-in Xalq artisti fəxri adına layiq görülüb. Teatrla yanaşı kinoda da maraqlı obrazlar canlandırıb. “Bəxtiyar” filmində klub müdiri Ağabala, “O olmasın, bu olsun” filmində Rüstəm bəy bu obrazlardandır.\nAğasadıq Gəraybəyli xatirələrində deyir: “1897-ci ildə, Novruz bayramı qabağı Şamaxıda anadan olmuşam. Atamı erkən itirdim. Yetimə “gəl-gəl” deyən çox olar, əsl qayğı göstərən isə az. Ən çətin anlarımda yaradanımız imdadıma yetişdi. İndi də xatırlaya bilmirəm ki, necə oldu Bakıya gəldim. Ancaq qonşumuz Məşədi Məhəmmədin dedikləri hələ də qulaqlarımda səslənir: “Get, a bala, canın zəlzələdən qurtaracaq. Əlin Allahın ətəyində olsun. Zəhmət çəkərsən, bəhrəsini də görərsən”. Kimsəsiz uşaq idim. Tanımadığım bir darvazanı döydüm. Gülərüz, mehriban baxışlı, nurani, ahıl bir kişi qapını üzümə açdı. Elə bil məni çoxdan tanıyırdı. “Gəl görüm, nə istəyirsən?” Kimsəsiz olduğumu ona danışdım. Qəfil dilləndi: “Ay qız, Heyran, haradasan? Tanrı bizə zürriyyət göndərib”. Həmin gündən Əlisəttar kişidən atalıq, Heyran xanımdan analıq nəvazişi gördüm. Məktəbə gedəndə də bəxtim gətirdi. Sonralar yazıçı-dramaturq kimi tanınan Cəfər Cabbarlı ilə bir sinifdə oxuduq. Dövrün tanınan ziyalısı Hüseyn Ərəblinskidən çox mətləbləri öyrəndim. Mirmahmud Kazımovskinin təşkil etdiyi teatr dərnəyinə gedərdim. Ən çətin günlərim 1905-1907-ci illərdə oldu. Ermənilər Bakıda, bakılılara divan tuturdular. Yaxşı ki, niyyətlərinə çatmadılar. Haqq qalib gəldi. Dərslərimi pis oxumurdum. Ancaq yatanda da yuxuda teatr, səhnə görərdim. Hüseyn Ərəblinskinin sayəsində “Nicat”, sonra “Səfa” həvəskar teatr dərnəklərinə getdim. İlk dəfə yazıçı-dramaturq Əbdürrəhim bəy Haqverdiyevi 1913-cü il martın 15-də gördüm. Sərt xasiyyətli adam idi. Əhvalı yaxşı olanda isə üz-gözündən nur yağardı. İlk oxucularından biri də mən olmuşam”.\nAğasadıq Gəraybəyli dahi Üzeyir Hacıbəylinin adı çəkiləndə ehtiramla ayaq üstə durar, müqəddəs ruhuna dualar oxuyardı: “Üzeyir bəy peyğəmbər xislətli şəxsiyyət, düha sahibi idi. Onun bircə amalı vardı: Azərbaycan ədəbiyyatı, musiqisi, teatrı ilə dünyada tanınsın. 1921-ci ildə Cəlil Məmmədquluzadənin “Ölülər” pyesində kefli İsgəndərin monoloqunu söyləyib səhnədən düşəndə məni yanına çağırdı. Əllə görüşdü, üzümdən öpdü, saçımı tumarladı. “Sənin kimi azərbaycanlılarla fəxr etmək lazımdır” – dedi. Üzeyir bəyin qayğısı sayəsində teatr kursuna yazıldım, ilk əməkhaqqı aldım, mənə birotaqlı mənzil verdilər. Ailə qurdum. Toy günü xeyirxahımın dediyi kəlamı dönə-dönə xatırlayıram: “Ailə qurmaq asandır, ailəsinin qədrini bilmək isə nər kişinin hünəridir”.\nOnun yaratdığı obrazların hər birinin adı teatr tarixinə qızıl hərflərlə yazılıb. Ona görə ki, aktyor təkcə müəllif fikirlərinə, rejissor quruluşlarına, mizanlarına görə səhnəyə çıxmayıb, oynamayıb. Həm də əsərin mahiyyətini anlayıb, etibar edilmiş rolların milli dəyərlərini dərk edib. Hər bir obrazın amalını, məqsədini tamaşaçılara çatdırmağa çalışıb. Bu cəhətlərinə görə də sevilib, hörmət qazanıb. Xalq şairi Səməd Vurğun yazıb: “Hər dəfə Ağasadığı səhnədə görəndə həyatın özü, yaratdığı obrazın canlı təsvirləri gözlərim önündən keçir. Onun timsalında həyatla səhnə arasında sıx əlaqə görürəm”. Görkəmli teatr xadimi Mehdi Məmmədov isə deyərdi: “Aktyorluq onun alın yazısıydı. 1940-cı ildə respublikanın Xalq artisti fəxri adına layiq görülmüşdü. Onu bir dəfə də olsun özündən razı görmədim. Məşqlərə həmkarlarından tez gələrdi. Hər jestinə, mimikasına fikir verərdi. Kollektivdə nüfuz qazanmışdı. Can deyib, can eşidərdi”.\nAğasadıq Gəraybəyli təvazökar insan, nümunəvi ailə başçısı idi. 1933-cü ildən ömrünün son gününə qədər Azərbaycan Dövlət Akademik Dram Teatrında çalışmış, alqışlarla qarşılanan səhnə xadimlərindən biri olmuşdu. O, şəhərin mərkəzində, Xaqani küçəsi 19-da yaşayırdı. Görkəmli müğənni Bülbüllə, Xalq yazıçısı Mirzə İbrahimovla, Xalq şairi Süleyman Rüstəmlə qonşu idi. Bir gün Süleyman müəllim ona deyib: “Ay qardaş, ay qonşu, ay oynadığın rollara can, nəfəs verən aktyor, niyə iş yerinə piyada gedib-gəlirsən? Sabahdan mənim xidməti maşınım səni teatra aparıb gətirəcək”. Onun cavabı isə qısa oldu: "Yox, Süleyman, hələ ki, ayaqlarım sözümə baxır. Bir də qardaş, mənim doğma xalqımdan nə gizlinim? Teatrın binasından evimə gələnəcən yüzlərlə adam mənə salam verir, əhvalımı soruşur. Bundan da böyük şərəf, şöhrət olar?!”


14 ... Fevral ... 2018 - Medianews\n14 … Fevral … 2018\nNəşr edilib: 2018/02/14 11:18 Rubrika: Goroskop Baxış sayı: 28 Müəllif: Turan\nQOÇ – Astroloji göstəricilər daha çox şəxsi büdcənizin artacağından xəbər verir. Hətta bunun naminə digər məsələləri ikinci plana da sala bilərsiniz. Çünki ulduzlar gələn həftəyə imkanlı şəkildə qədəm qoyacağınızı bildirir.\nBUĞA – İstər fəaliyyət zəminində, istərsə də qarşılıqlı münasibətlərdə ümumi axar ürəyinizcə olacaq. Başlıca probleminiz olan maliyyə çətinlikləri isə qismən də olsa, qaydasına düşəcək.\nƏKİZLƏR – Günboyu qazanc əldə etmək üçün yaxşı imkanlarınız olacaq. Bu səbəbdən nahara qədər yarımçıq işlərinizi yekunlaşdırmağa çalışın. Nəzərə alın ki, bu ərəfə daxili tərəddüdlərinizi kifayət qədər səngidəcək.\nXƏRÇƏNG – Saat 10-12 arası ətrafınızda, həmçinin daxilinizdə ümumi bir gərginlik hökm sürəcək. Bu isə ümumi ovqatınızı aşağı sala bilər. Yaxşı olar ki, həmin müddəti evdə keçirəsiniz. Sonrakı saatlar çox düşərlidir.\nŞİR – Bu təqvimi romantik tərzdə keçirmək istəyirsinizsə, aldığınız dəvətlərə “yox” deməyin. Çünki evdə qalmaq sizin üçün darıxdırıcı keçə bilər. Yeni işlərlə bağlı müəyyən səfərlər etmək olar.\nQIZ – Perspektivlərinizin reallaşması üçün bir qədər mürəkkəb gündür. Hətta vəzifə pilləsində müəyyən uğursuzluq ehtimalınız da var. Odur ki, hər bir situasiyaya təmkinlə yanaşmağa çalışmalısınız.\nTƏRƏZİ – İxtiyarınızda olan gün sizin üçün çox sakit keçəcək. Amma kiməsə borc vermək, ümumiyyətlə riskli sövdələşmələrə getmək uğurlu deyil. Bu gün sənədləşdirmə işlərinizi də qaydasına salın.\nƏQRƏB – Ümumi məziyyətlərinə görə düşərli gün hesab etmək olar. Amma nəzərdə tutduğunuz ideyaları həyata keçirmək üçün mütləq risk etməlisiniz. Onsuz da əksər işləriniz risklər hesabına reallaşır.\nOXATAN – Qarşınızda uğurlu bir gün durur. Bu baxımdan paralel olaraq bir neçə işdə fəaliyyət göstərə bilərsiniz. Hadisələrin müsbət inkişafı daha şanslı olmağınıza şərait yaradacaq.\nOĞLAQ – Ümumi ab-hava əsəblərinizə mənfi təsir göstərsə də, bu, qarşınıza qoyduğunuz məqsədlərə yetişməkdə sizə mane olmayacaq. Hərdəmxəyallıq, acıdillilik etməyin. Yeni işlə bağlı uzaq dəvətlərə aludə olmayın.\nSUTÖKƏN – Ulduzlar saat 12-yə qədər ayıq-sayıqlığınızı artırmağınızı məsləhət görür. Ələlxüsus da fəaliyyət zəminində baş verən bütün proseslərdə neytrallıq nümayiş etdirməlisiniz. Sonrakı saatlarda isə maraqlı hadisələrlə rastlaşacaqsınız.\nBALIQLAR – Kosmik ahəngə uyğunlaşmağı bacarsanız, qayğılarınız da azalacaq. Qlobal problemlərinizin həll olunması üçün canfəşanlığınızı artırmalısınız. Bu addımınızı dəstəkləyən Göy qübbəsi bir çox məsələlərdə sizə yardımçı olacaq.\n13 … Oktyabr … 2015\n27… Aprel … 2017\n28 – aprel – 2016\n25 … Avqust … 2015


Əsas kapitala 3,9 milyard manat\nƏsas kapitala 3,9 milyard manat yönəldilib\n13:30 14 May 2020 Oxunub : 2945\nBu ilin yanvar-aprel aylarında əsas kapitala 3 milyard 903,5 milyon manat, yaxud 2019-cu ilin müvafiq dövrü ilə müqayisədə 0,5 faiz az vəsait yönəldilib.\nDövlət Statistika Komitəsindən Azvision.az -a verilən məlumata görə, neft-qaz sektoruna yatırılmış investisiyaların həcmi 18,8 faiz artıb, qeyri-neft-qaz sektoruna yönəldilən vəsaitin həcmi isə 12,8 faiz azalıb.\nİstifadə olunmuş vəsaitin 2 milyard 622,3 milyon manatı və ya 67,2 faizi məhsul istehsalı sahələrinə, 875,2 milyon manatı (22,4 faizi) xidmət sahələrinə, 406 milyon manatı (10,4 faizi) isə yaşayış evlərinin tikintisinə xərclənib. Əsas kapitala yönəldilmiş vəsaitin 2 milyard 338,3 milyon manatını və ya 59,9 faizini daxili vəsaitlər təşkil edib.\nƏsas kapitala yönəldilmiş vəsaitlərin 2 milyard 383,2 milyon manatı və ya 61,1 faizi bilavasitə tikinti-quraşdırma işlərinin yerinə yetirilməsinə sərf olunub. Əsas kapitala yönəldilmiş sərmayənin ümumi dəyərində müəssisə və təşkilatların vəsaitləri 62 faiz, büdcə vəsaitləri 21 faiz, əhalinin şəxsi vəsaitləri 6,6 faiz, bank kreditləri 5,7 faiz, büdcədənkənar dövlət fondlarının vəsaitləri 2,5 faiz, digər vəsaitlər isə 2,2 faiz olub.\nTeqlər: Kapital Pul


Xərçəngin qarşısını vaxtında almaq olar - XALQQAZETI.COM\nBəzi xəstəliklər vardır ki, müalicə olunmadıqda və dərinləşdikdə xərçəng epitellərinə çevrilir. Həkimlər xərçəngi yarandıqdan sonra yox, risk faktoru olanda yaxalamaq lazım gəldiyini bildirirlər.\nBunun üçün hər kəs hansı risk qrupuna daxil olduğunu, orqanizmində nələr olduğunu bilməlidir.\nHepatitlər, VPÇ papilomaları, mədə, bağırsaqda qastrit, xora, bağırsaqda iltihabi proseslər, poliplər, ağciyərlərdə xroniki obstruktiv xəstəliklər gələcəkdə onkoloji müstəviyə keçə bilər.\nHepatit və papilomaya görə peyvənd olunmaq mümkündür. Bu qaraciyər və qadınlarda uşaqlıq boynu xərçəngini minimuma endirir. Belə bir imkanı tibb yaradırsa, niyə istifadə etməyək?\nMədədə kiçik qastrit yara var deyə keçməyin. Onu vaxtında müalicə edin. Qastriti olan insan acı, istiot, aqressiv qida yeməməlidir.\nAğciyərləri qorumaq üçünsə siqaretdən imtina və idman lazımdır.\nOnkoloji xəstəliklər içərisində ən aqressivi də ağciyər xərçəngidir.\nNəinki siqaret çəkmək, onu kənardan udmaq, eləcə də manqal, ocaq tüstüsü də bu xəstəliyə səbəb ola bilir.\n25 Noyabr 2020 15:54 - XƏBƏRLƏR


“Böyük addımlarla təhsilli gələcəyə - 1” layihəsi uğurla yekunlaşdı\nAna səhifə / SOSİAL / “Böyük addımlarla təhsilli gələcəyə - 1” layihəsi uğurla yekunlaşdı\n23 Sentyabr 2019, 17:35 / OXUNUB: 113\t/ SOSİAL\nPsixoloji Xidmət və Tədqiqatlar Mərkəzi tərəfindən həyata keçirilən "Böyük addımlarla təhsilli gələcəyə - 1” layihəsinin bağlanış və "Böyük addımlarla təhsilli gələcəyə - 2” layihəsinin açılış mərasimi keçirilib.\nKeçirilən tədbirdə PXTM – nin rəhbəri Təranə Məmmədova, Akademik Y.H. Məmmədəliyev adına Neft-Kimya Prosesləri İnstitutunun direktoru, kimya elmləri doktoru, akademik Vaqif Abbasov,"Həyat Fondu"-nun rəhbəri, xeyriyyəçi Hacı Nuran Hüseynov , "Suraxanı Gənclər evi” nin rəhbəri Natavan Rüstəmova, Mənəvi Dəyərlərin Təbliği Fondunun şöbə müdiri Hatəm Gülmməmmədov, Azərbaycan Respublikası Gənclər Fondunun aparıcı mütəxəssisi Mübariz Qədirov, YAP Nəsimi Rayon Təşkilatının nümayəndəsi İlahə Əliyeva, layihədə iştirak edən şagirdlər, valideynlər və müəllim heyəti iştirak ediblər.\nLayihə çərçivəsində abituriyent olmaq arzusunda olan amma maddi durumu zəif olan ailələrin övladları üçün bütün qruplar üzrə ödənişsiz hazırlıq dərsləri keçirilib və gələcəkdə də keçiriləcək. "Böyük addımlarla Təhsilli Gələcəyə -1” layihəsində ötən il 10 abituriyent və 14 müəllim iştirak edibdir. 10 abituriyentdən 6 nəfər hələdə hazırlıq dərslərinə davam edir, 4 abituriyent isə ali təhsil olcaqlarına qəbul olaraq tələbə adını qazanıblar.\nÇıxışlardan sonra tələbə adını qazanan gənclərə və bu layihədə onlara könüllü olaraq dəstək olan müəllim heyətinə diplom və hədiyyələr təqdim edilibdir.\nMəlumat üçün bildirək ki, "Böyük addımlarla Təhsilli Gələcəyə-2” layihəsinə start verilibdir.


Ermənilər Qarabağdan Rusiyaya alkoqollu içkilər satır, qazanc götürür - FOTOFAKT - modern.az\n19 Fevral 2020, 09:15 | QARABAĞ\nErmənilər işğal altında saxladıqları Dağlıq Qarabağ torpaqlarından Rusiya və dünya bazarlarına məhsul satmaqda davam edirlər.\nModern.az xəbər verir ki, bu şirkətlərdən biri 1998-ci ildə əsası qoyulan “Artsax Brendi Kompani” şirkətidir. 1922-ci ildə əsası qoyulan Əsgəran çaxır zavodunun bazasında yaradılmış şirkət 3 hektar sahədə yerləşib.\nQarabağın tut, gavalı, nar və üzüm bağlarından yığıan məhasullar hesabına “Artsax Brendi Kompani” meyvə tamlı alkoqollu içkilər – araq, çaxır və konyak hazırlayırlar.\nBu məhsulların əsas hissəsi isə Ermənistan məhsulu adı ilə Qarabağdan Rusiyaya daşınır və burdakı market şəbəkələrinə satılır.\nŞəkildəki elan Rusiyanın Çerepovets şəhərində, “Qlobus” içki maqazinləri şəbəkəsinə məxsusdur. 0,75 litrlik və tutdan hazırlanan içki burada 1160 rubl (təxminən 30 manat) satılır.


19 İyun 09:44 | 8 225\nHəyatının 50 ilini Azərbaycan teatr sənətinə həsr edən Möhsün Sənani səhnəmizin görkəmli və məşhur artistlərindən biridir. Onun adı gələndə hər kəsin üzündə sevinc duyulur, təbəssüm görünür. Aktyorun repertuarı zəngin və mürəkkəbdir. Sənanini xalqa sevdirən onun bənzərsiz sənətkarlığı, fitri istedadı, gənc nəslə daim qayğı ilə yanaşması olub. Sənani aktyora çox vacib olan hər cür qabiliyyətə - oxumaq, oynamaq, çalmaq bacarığına malik idi. “Sənani” onun təxəllüsüdür. Onun əsl soyadı Cəfərovdur. SƏS qəzeti xəbər verir ki, bu gün Azərbaycan teatr və kinosunun korifey sənətkarı, Xalq artisti Möhsün Sənaninin anadan olmasından 121 il ötür.\nAnar Kərimov Gürcüstanın Bas naziri ilə görüşüb\nAzərbaycanın mədəni-tarixi irsi dünya miqyasında tanınır - ŞƏRH\nŞəkiyə UNESKO-nun sertifikatı təqdim olunub\nAzərbaycan Film Komissiyasının təqdimat mərasimi keçirilib


İlham Əliyev iki ölkə rəsmisini qəbul etdi\nOktyabrın 2-də Azərbaycan Prezidenti İlham Əliyev Türkmənistanın Baş nazirinin müavini Sapardurdu Toyliyevi qəbul edib.\nGörüşdə ikitərəfli münasibətlərin inkişafından məmnunluq ifadə olundu. Xəzəryanı ölkələrin dövlət başçılarının bir neçə gün əvvəl Həştərxanda keçirilən Sammitinin regional əməkdaşlıq baxımından əhəmiyyəti vurğulandı. Əlaqələrin inkişafında hökumətlərarası birgə komissiyanın rolu xüsusi qeyd edildi.\nSöhbət zamanı iqtisadiyyat, nəqliyyat, investisiya qoyuluşu sahələrində yaxşı perspektivlərin olduğu diqqətə çatdırıldı, bu sahədə səylərin gücləndirilməsinin önəmi vurğulandı.\n2014.10.02 / 17:49


NAŞİR: “Biz işləyirik və onlayn kitab sifarişlərinin sayı çoxalıb”\naccess_time05/04/2020 17:25 folder_openMədəniyyət\nŞahbaz Xuduoğlu: “Çoxları gileylənirdi ki, kitab oxumağa vaxt yoxdur. İndi istədikləri qədər oxuya bilərlər"\n“Bütün dahi yazıçılar fantastik mövzulardan yazıb”\n“Virusla bağlı diqqətli olmaq və ondan qorxmamaq lazımdır. Qorxu insanın düşmənidir”\nKoronavirus pandemiyası ilə əlaqədar insanların evdən çölə çıxması məhdudlaşdırılıb. Hətta mağazaya getmək üçün də icazə almaq lazımdır. Odur ki, hər birimiz evdə qalıb asudə vaxtımızı səmərəli keçirməyə çalışırıq. Kimi filmlər izləyir, kimi musiqi dinləyir, kimi də kitablara sığınır... Həqiqətən, kitab olmasa, nə edərik?\nƏdəbiyyatın necə böyük gücə sahib olduğunu indi bir daha anlayırıq. Ədəbiyyat dünyanın çərxini də dəyişə bilər. Biz də “Sherg.az” olaraq indiki halda kitaba olan marağın artdığını nəzərə alıb kitab adamı və ya “Kitab adam”, "Qanun" Nəşriyyatının direktoru Şahbaz Xuduoğlu ilə əlaqə saxlayıb söhbətləşdik.\n- Koronavirus pandemiyası haqqında nə düşünürsünüz?\n- Hər əlli ildən, yüz ildən bir belə hadisələr olur. Təbii qəbul etməkdə fayda var. İnfeksiyanın harda, necə yarandığı haqda düşünməkdənsə mövcud vəziyyətə uyğunlaşmaq lazımdır. Bəlkə də, karantin bizə yeni imkanlar təqdim edər.\n- Nə kimi imkanlar?\n- Çoxları gileylənirdi ki, kitab oxumağa vaxt yoxdur. İndi istədikləri qədər kitab oxuya bilərlər.\n- Axı çölə çıxıb kitab almağa imkan yoxdur...\n- Nə olsun? Onlayn formada sifariş vermək olar. Biz belə də işləyirik. Üstəgəl çatdırılma pulsuzdur. Məhz karantin rejimi ilə əlaqədar onlayn kitab sifariş verənlərin sayı çoxalıb.\n- Ola bilərmi ki, bundan sonra fantastik janrlara maraq artsın?\n- Bəli. Ümumiyyətlə, hər janrın öz dövrü var. Son vaxtlar gənclər detektivə maraq göstərirdilər. Amma yaxın gələcəkdə bu janrın tamam unudulub, yerini başqasına verməsi mümkündür.\n- Dünya ədəbiyyatında pandemiyaya bənzər mövzulara həsr edilmiş nümunələr varmı?\n- Bütün dahi yazıçılar bu mövzulardan yazıb. Markesin "Vəba günlərində eşq", Joze Saramaqonun "Korluq" əsərlərinin ideyası indiki pandemiya ilə oxşardır. Əvvəlcə bir nəfər xəstələnir, ardınca infeksiya bütün şəhərə yayılır, sonra isə həyat dayanır...\n- Sizcə, dəfələrlə eyni mövzuya müraciət olunması təsadüfdürmü?\n- Xeyr, amma xüsusi bir məna axtarmağa ehtiyac yoxdur. Dediyim kimi, belə fövqəladə vəziyyətlər əvvəlki illərdə, əsrlərdə də olub. Həmin dahilər ya sözügedən hadisələrin birbaşa şahidinə çevrilib, ya da kimdənsə eşidib, oxuyublar.\n- Diqqətli olmaq və qorxmamaq. Qorxu insanın düşmənidir. Bildiyiniz kimi, koronavirusun gənclərə yoluxma ehtimalı azdır. Ona görə də gənclər yaşlılara kömək etməli, könüllü kimi fəaliyyət göstərməlidirlər.


Azərbaycanla Fransa arasında əlaqələrin inkişaf perspektivləri müzakirə olunub\nSiyasət 11 Sentyabr 2015 17:40 (UTC+04:00)\nAzərbaycan, Bakı, 11 sentyabr /Trend, müxbir Elçin Mehdiyev/\nBu gün Milli Məclisin sədri Oqtay Əsədov Fransa Senatının Azərbaycanla dostluq qrupunun sədri Andre Rişardın başçılıq etdiyi nümayəndə heyətini qəbul edib.\nTrend Milli Məclisin mətbuat xidmətinə istinadən verdiyi məlumata görə, spiker qonaqları səmimi salamlayaraq bildirib ki, Azərbaycanın Fransadakı dostları ilə görüşmək hər zaman sevindirici haldır: "Ölkəmiz Avropanın bu dövləti ilə ikitərəfli əlaqələrin inkişafına böyük önəm verir. Bu baxımdan nümayəndə heyətlərinin qarşılıqlı səfərlərinin intensiv xarakter alması təqdirəlayiqdir. Dövlətlərimizin başçılarının görüşləri zamanı aparılan danışıqlar və imzalanmış sənədlər münasibətlərimizi keyfiyyətcə yeni səviyyəyə qaldırıb".\nO.Əsədov qeyd etdi ki, dövlətlərarası münasibətlər sistemində parlamentlərarası əlaqələr mühüm rol oynayır: "Biz Fransa Senatı ilə əməkdaşlığımızı daha da genişləndirmək niyyətindəyik. Təkcə siyasi deyil, həyatın digər sahələrində də əlaqələrimizin genişləndirilməsi ümumi məqsədlərə çatmaq üçün çox önəmlidir".\nSpiker Fransa-Azərbaycan dostluq qrupu sədrinin müavini Natali Qule ilə dəfələrlə görüşdüyünü xatırlayaraq, Fransa nümayəndə heyətinin bu səfərinin də hər iki tərəf üçün əhəmiyyətli olacağına inamını ifadə edib. O bildirib ki, Azərbaycan Avropa ölkələri, o cümlədən Fransa ilə ikitərəfli əlaqələrin inkişafında daha maraqlıdır.\nSəmimi qəbul üçün minnətdarlığını bildirən Fransa-Azərbaycan dostluq qrupunun sədri A.Rişard ölkəmizə səfərdən və burada keçirdikləri görüşlərdən məmnun qaldıqlarını bildirib. O, qeyd edib ki, əməkdaşlığın daha da genişlənməsində parlamentlər mühüm rol oynayır: "Fransa Senatı Azərbaycan Parlamenti ilə əlaqələrin inkişaf etdirilməsinə böyük əhəmiyyət verir".\nQəbulda siyasi, iqtisadi, mədəni, humanitar sahələrdə əlaqələrin inkişaf perspektivləri və tərəfləri maraqlandıran digər məsələlər ətrafında fikir mübadiləsi aparılıb.\nGörüşdə Fransa ilə parlamentlərarası əlaqələr üzrə işçi qrupunun üzvü deputat Cavanşir Feyziyev və digər rəsmi şəxslər iştirak ediblər.


🥇 ▷ Motorola, 1500 Fevral ayının əvvəlində təkrar doldurulacaq: Satışa əvvəlcədən sifariş veriləcək » ✅\nMotorola, 1500 Fevral ayının əvvəlində təkrar doldurulacaq: Satışa əvvəlcədən sifariş veriləcək\nMotorola, bu gün yığıla bilən smartfonunu dolduracağını elan etdi 6 Fevral Əvvəlcədən sifarişlər 26 yanvarda satışa çıxarılacaq. Yeni Motorola Razr, birbaşa Verizon və Walmart şirkətlərindən əvvəlcədən sifariş veriləcək. Doldurula bilən ekrana sahib olan unikal bir telefon olmaqla, müqavilə olmadan 2020 Razr üçün siyahı qiyməti 1500 dollardır.\nYeni Motorola Razr'ın əsas xüsusiyyəti, ekranın qatlanabilən ölçüsü olan eksklüziv montaj dizaynıdır 6.2 Inch OLED ekranı 2.7 düym. Smartfonun daxili arxitekturası və məkan məhdudiyyətlərinə görə, Motorola Snapdragon 710 SoC Qualcomm-dan orta məsafəni istifadə edir 6 Seriyanın flaqman SoC yerinə GB RAM və 128 GB yaddaş 8.\nMotorola əvvəlcə yeni Razr'a əvvəlcədən sifariş almağa 26 Dekabr 2019 tarixində göndərilməyə başlamağı planlaşdırdı 6 Yanvar 2020. Məlum oldu ki, katlanabilən smartfona tələbat o qədər yüksək idi ki, şirkət daha çox qurğu istehsalına başlamaq üçün təxirə salmalı oldu.\nYeni Motorola Razrın qiyməti 1499 dollar olacaq. Verizon, sazişin yaxşılaşdırılması üçün müştərilərinə (hər cihaz üçün 300 dollara qədər) və ona keçid edənlərə (hər cihaz üçün 500 dollara qədər) svop təklif edəcəkdir. Üstəlik, yeni Razr qiymətini ayda 62.49 dollar olan 24 ödənişə bölmək mümkün olacaq.\nMənbə: The Verge, Slashgear


Daha iki çimərlik “qara siyahı”ya salındı Ayna.az\nBuzovna, Şüvəlan çimərlikləri də mikrobioloji baxımdan çirklidir\nEkologiya və Təbii Sərvətlər Nazirliyinin (ETSN) Xəzər Kompleks Ekoloji Monitorinq İdarəsinin əməkdaşları iyulun 25-dən avqust 1-dək çimərlik ərazilərində dəniz suyunun növbəti monitorinqini keçiriblər. Ərazidə mikrobioloji təhlillər aparılıb. Bu dəfəki analizlərin nəticələrinə görə, Buzovna, Şüvəlan çimərlikləri də mikrobioloji baxımdan çirklidir.\nAYNA vəbər verir ki, bunu jurnalistlərə açıqlamasında idarənin əməkdaşı Nərmin Babaşova deyib.\nOnun sözlərinə görə, Bakı və Abşeron yarımadasında Bilgəh, Nardaran, Pirşağı, Zuğulba və Mərdəkan çimərlikləri istisna olmaqla, Sumqayıt, Novxanı, Buzovna, Şüvəlan, Türkan, Hövsan, Şıx, Sahil, Xaçmazın Yalama, Seyidlər, İstisu (Müqtədir), Nabran, Lənkəran və Astara ərazilərindəki çimərliklər mikrobioloji baxımdan çirklidir.\n“Buzovna və Şüvəlan çimərliklərinin isə bu dəfə çirkli çıxmasına səbəb bu ərazilərdə fəaliyyət göstərən istirahət mərkəzlərinin tam işə başlaması, orada formalaşan tullantı sularının düzgün idarə edilməməsi və dənizə axıdılmasıdır” - deyə N.Babaşova əlavə edib.\nMüəllif: Ayna.az 2 Avqust 2019 11:04\n2 Avqust 11:04 Xəbərlər


Nur-az.com - Allahın imtahanı bilmək üçün deyil, əməli büruzə vermək üçündür\nAllahın imtahanı bilmək üçün deyil, əməli büruzə vermək üçündür\n“Sizin hansınızın daha gözəl əməl sahibi olmasını imtahan etmək üçün göyləri və yeri (səltənət) taxtı suyun üzərində olan halda, altı gündə (altı günə və ya altı gecə-gündüzə bərabər olan bir müddətdə, ya altı mərhələdə) yaradan Odur. Və əgər «siz öldükdən sonra mütləq dirildiləcəksiniz» desən, kafirlər «bu (cür sözlər), açıq-aşkar cadudan başqa bir şey deyil» deyəcəklər”. (“Hud” 7).\nBu ayədə adı çəkilən altı gün – yaradılışın altı mərhələsinə işarə edir. Çünki yaradılışın əvvəlində günəş yox idi ki, gecə və gündüz də olsun. İnsanın yaradılışının əsil hədəfi – imtahandır. Çünki ancaq imtahan vastəsilə yaxşıları pislərdən ayırmaq olar. İnsanın əməlinə görə də cəza və mükafatı təyin olunar.\nİmam Əli (ə) buyurur: “Allahın imtahanı, bilmək üçün deyildir. Əslində imtahanı, insanın büruzə verdiyi reaksiyaya görədir. Əgər əməli yaxşı olarsa – mükafat alar. Əgər pis olarsa – cəza görər”. (Həvzəh)\nİmam Sadiq (ə) gözəl əməl haqqında buyurur: “Hüsnü-əməl – yəni elm, ixlas və təqva ilə birlikdə olan əməl, nəinki çoxlu əməl”.\nBeləliklə, yuxarıdakı ayədən bu nəticələri çıxarda bilərik:\n1. Bu aləm insan üçün xəlq olmuşdur.\n2. Allahın qüdrəti baxmayaraq ki, hər bir şeyi bir anda xəlq etməyə qadirdir, ancaq İlahi hikmət lazımlı bilir ki, bu əməl tədrici olsun.\n3. Səmanın və yerin əsil maddəsi sudan təşkil olmuşdur.\n4. Su, səmadan və yerdən əvvəl mövcud olmuşdur.\n5. Bütün varlıqların yaradılmasındakı hədəf – mənəvi inkişaf və insanın ixtiyari olmasıdır.\n6. Əməlin keyfiyyəti mühümdür, kəmiyyəti deyil.\n7. Səma və yer yaxşı əməllər üçün xəlq olmuşdur, nəinki ləzzətlər və qafil olmaq üçün.\n8. Məadı inkar edənlərin dəlilləri yoxdur, sadəcə töhmət vururlar./deyerler/


Daha bir unikal Porsche Panamera » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nDaha bir unikal Porsche Panamera\nMoskva tüninq bürosu TopCar öz təzə işlərindən birini - fərdiləşdirilmiş beşqapıl sportkar Porsche Panamera Turbo S təqdim edib. Yüksək komfortlu alman heçbeki çoxlu idmançı xüsusiyyətləri olan Stingray GTR bodi-kiti, yeni təkər dəsti və yeni kuzov tərtibatı əldə edib. Ancaq bütün bu tamamlamalar interyerin daxilində baş vermiş mühüm dəyişikliklərlə müqayisə oluna bilməz - burada tünerlər timsah dərisindən bol-bol istifadə ediblər.\nAerodinamik asma ilə avtomobil fərqli qabaq bamper, genişlənmiş havalanan qanadlar, dörd qabırğalı diffuzor və yük yeri qapağı üzərində splitter əldə edib. Bundan başqa Panamera havalanma dəlikləri olan kapota, yüngül ADV.1 Wheels döymə disklərə və endirilmiş asqıya sahibdir.\nSalon bənövşəyi rəngli timsah dərisi və həmin rəngdə karbonla işlənib. Tavanda isə alkantaradan istifadə edilib. Kəskin təzad üçün həmçinin qızılı aksentlərdən və oturacaqlarda və döşəmə xalçalarında ağ konturlardan istifadə olunub.\nTopCar-dan unikal Porsche Panamera\nSR Auto Group-da Porsche Panamera Mansory-ni bəzədilər\nƏn sürətli Panamera daha da güclü olub\nPorsche yeni Panamera hazırlayır\n3 noyabr 2014 21:31\nsuperdi qaqam beyendim\n2 noyabr 2014 22:43\n2 noyabr 2014 15:38\n2 noyabr 2014 13:37\n2 noyabr 2014 12:52\nOy oy qeweeey :)\n2 noyabr 2014 12:07\n2 noyabr 2014 11:09\nmeqaLeye gore saguLun\n2 noyabr 2014 09:36


Armud bəy - Nağıllar\nÇox söhbətdən sora ortalığa xörək gəldi. Armud bəy o saat əlin uzatdı xörəyin başınnan bir omba sümüyü götürdü, başdadı gəmirməyə.\nTülkü əyənə baxdı, bəənə baxdı bunun əlinnən sümüyü aldı atdı çölə. Bir az əyənə-bəənə gəzindi quyruğuynan çırağın şüşəsin vırdı saldı yerə. Çırax keçdi. O saat Armud bəy yedi qarnın doyurdu. Çırax yanan kimi bir iki tikə alıb çəkildi. Paçcah camahatı yığdı, bırda şirni içdilər. Bir molla da gətirtdi qızın kəbinin kəsdi Armud bəyə.\nQızı köçürdülər. Qoşunnan, kecabeynan, cehizinən.\nArmud bəy gündə çıxırdı ov eləyirdi gətirirdi bı gəlin xörəkdən zaddan qayırırdı. Armud bəy, tülkü, gəlin üçü də yeyirdilər, yatırdılar.\nArmud bəy bir gün ova çıxmışdı. Bunun qabağına bir ceyran çıxdı.\nKəməndinən bı ceyranı diri tutdu, gətirdi əvə. Əvdə ceyranın başın kəsdilər kabab elədilər, yedilər, içdilər, axşam yatdılar. Səhər açıldı.\nBı getdi genə ova. Tülkü öz-özünə dedi:\n– Ə, sən o Armud bəy döyülsən ki, armudun dibində oturub Armudun böyrünə düşənin yeyirdin, ta ərindiyinnən uzağa düşəni də yemirdin.\nAcınnan ölürdün. Necəsən devi gedim gətirim?\n– Ədə tülkü, sənin dədən maa bir dev demişdi, yoxsa yeddi dev?\nBu biri, bəs altısı hanı?\nSaytda 239 nəfər


"Bayatı-Şiraz” muğamını çox sevərmiş. Bəstələdiyi əsərlərin hamısında "Bayatı- Şiraz”dan nə isə bir not keçir. Dahi Üzeyir bəy "Bayatı-Şiraz” haqqında deyib: "Bədii – ruhi təsir cəhətdən "Bayatı-Şiraz” dinləyicidə qəmginlik hissi oyadır”. Bəstəkar çox yumşaq ifadə edib. "Bayatı-Şiraz” adamın qəlbini sökür. Orda hər şey var, Azərbaycan koloritidir büsbütün - Asəf Zeynallı kimi. Qəmdən yoğrulub – Asəf Zeynallının taleyi kimi...\nO dövrün qabaqcıl təhsil ocağı "Realnı məktəb”lər hesab olunurdu. Ailənin çətinliklə yaşamasın baxmayaraq, Əsbənd xanım uşaqlarının yaxşı təhsil almalarına çalışırdı. Asəfi də "Realnı məktəb”də oxutmuşdu. Asəf də anasının etimadını doğruldan uşaq olduğundan məktəbin fəallarından biri idi. Məktəbin ictimai həyatında da yaxından iştirak edirdi. Musiqiyə marağı isə səngimirdi, əksinə, günbəgün artırdı. Məktəbin nəfəs alətləri dərnəyinə gedir, orkestrdə çıxış edirdi.\nBirinci Dünya Müharibəsindən sonra Rusiyanın hər yerində vəziyyət pisliyə doğru gedir. Nəhayət, 1917-ci ildə inqilab çarı devirir. Böyük imperiyanın hər yerində xaos hökm sürür. Əsbənd xanım, onsuz da ağır vəziyyətdə olan ailəni götürüb, "bəlkə bir iş tapıb ailəni dolandıraram” ümidilə Bakıya üz tutur. Neft şəhəri olan Bakı milyonçuların hesabına inkişaf edirdi...\nAnası Asəfi məhz Üzeyir bəyin yanına gətirib, onu dinləməsini xahiş edib. Üzeyir bəy Asəfin musiqi alətində ifasını dinləyib – bu ki, əsl istedaddır – deyib və onu məktəbə qəbul edib. Onda məktəb "Şərq Konservatoriyası” adını daşıyırdı. Asəf truba sinfinə daxil olur. Hələ 1-ci kursda bu ocaqda onun ilk yaradıcılıq işi də ortaya çıxıb. Özünün ilk musiqi əsərini – "Truba üçün marşı” burda bəstələyib və ifa edib.\nSonralar Asəf Zeynallı Üzeyir bəyin daimi diqqətini, qayğısını üzərində hiss etdiyini deyər və onu "bizim mənəvi atamız” adlandırarmış.\n1923-cü ilin martında Bakı İşçi klubunda "Azərbaycan musiqi məktəbləri şagirdlərinin ilk baxış - konserti” olub. Bu barədə "Kommunist” qəzetinin 5 aprel 1959-cu il tarixli sayında Asəf Zeynallının 50 illiyi münasibəti ilə dostu Əfrasiyab Bədəlbəyli yazır: "Konsertin birinci hissəsində azyaşlı uşaqlar, ikincidə isə böyüklər çıxış edirdilər. Bəs, Asəf niyə heç birində yoxdur? - deyə yerbəyerdən suallar səslənirdi. Kimsə Üzeyir bəy öz işini yaxşı bilir - dedi.\n"Truba üçün pyes”, musiqisi Asəf Zeynallı, ifa edir müəllif – deyə aparıcı elan edəndə hamı təəccübləndi. Onu heç kim hələ bəstəkar kimi tanımırdı, bunu Üzeyir bəy kəşf etmişdi.\nTruba o vaxta qədər əsasən hərbi marş aləti idi, hamı belə bilirdi. Asəfin trubada "Rast” muğamı əsasında bəstələdiyi musiqi təranəsindən tamaşaçılar böyük zövq aldılar”.\nOnunla eyni dövrdə vokal sinfində təhsil alan Bülbül xatirələrində yazır: "Harmoniyadan – Üzeyir bəydən qiymət ala bilmirdim. "İstedadlı oğlansan, amma güzəşt olmayacaq, harmoniyanı yaxşı öyrənməlisən” - dedi mənə. Düşündüm ki, Asəf əlaçıdır, ona deyim mənə kömək etsin. Asəfin köməkliyi ilə imtahan verib, qiymət aldım. Sonra Asəf təhsilini davam etdirmək üçün Leninqrada getdi. Qayıdanda mənə iki əsərini təqdim edib, "oxu, düşünürəm bəyənəcəksən” - dedi. Onlar hər ikisi indiyə qədər oxuduğum "Ölkəm” və "Sual” əsərləri idi”.\nTələbəlik illərində Asəf Zeynallı Türk İşçi Teatrı ilə əməkdaşlıq edirdi. Teatrın tamaşaları üçün musiqilər yazırdı. Tənqid-Təbliğ Teatrının musiqi bölməsinə rəhbərlik edən Asəf Zeynallı dövrünün tanınmış ədiblərinin tamaşalarına musiqilər bəstələyirdi. Cabbarlının "Almaz”, "Sevil” dramlarının musiqilərini də o yazıb.\n1920-ci illərin sonu. Sovet hakimiyyəti, xalqların milli kimliyini unudub, sovet vətəndaşına çevrilməsi üçün milli olan nə vardısa ona düşmən kəsildi. "Proletkult” (proletar mədəniyyəti) ideyasının daşıyıcıları xalq musiqisinin, milli musiqi alətlərinin tarixdən silinməsinə çalışır, onun yerinə yeni proletar incəsənətini qondarmağa çalışırdılar. Asəf Zeynallı da, ustadı Üzeyir bəy kimi, milli musiqinin və musiqi alətlərinin, adətlərin müdafiəsinə qalxmışdı. Avropa musiqisi ilə milli musiqi forma və janrları arasında sintez yaratmaqla onları qorumaqla yanaşı, həm də inkişaf etdirirdi. Asəf Zeynallı sübut edirdi ki, milli musiqi heç də kütlələrin musiqi zövqünü korlamır (quruluş belə deyirdi), əksinə, onları inkişaf etdirib kütlələrə çatdırmaqla onların zövqünü inkişaf etdirir.\nAzərbaycan xalq çalğı alətlərinin ləğvi istiqamətində Sovetin gördüyü qərəzli işlərə qarşı sinə gərirdi Asəf Zeynallı. Tarın müdafiəsi üçün yazdığı məqaləyə baxıram: "Xalq Komissarlarının əsas səhvi budur ki, anlamır, bizim bütün mahnı və rəqslərimiz muğamatdan qaynaqlanır, onun tərkib hissəsidir. Tar yeganə alətdir ki, xalq yaradıcılığı və muğamların mahiyyətini düzgün və dəqiq çatdıra bilir. Bizim təbiətən xalqın özünə məxsus olanı müsadirə etmək hüququmuz yoxdur. Tarın ansamblda gərəksizliyi haqqında bəyanatlar tamamilə əsassızdır. Orkestrin iştirakçısı kimi tarı biz "Arşın mal alan” tamaşasından bilirik”.\nBu yazı Mikayıl Müşfiqin "Oxu, tar” adlı şeiri çap olunan vaxtlarda yazılıb. Eyni dövr, eyni mübarizə, eyni tale.\nSəid Rüstəmovun xatirələrindən: "Asəf həmişə mübahisə düşəndə qızğın danışır, Azərbaycan musiqisinin mütləq ümumdünya şöhrəti qazanacağını deyirdi. Yadımdadır, bir dəfə Moskvadan musiqişünas gəlmişdi. İddia edirdi ki, Şərq musiqisi royalda yaxşı səslənmir, yeni musiqi aləti ixtira etmək lazımdır. 21 yaşlı Asəf elə qızğınlıqla çıxış etdi ki, ətrafdakılar onu susdurmağa çalışdılar, alınmadı. Dedi ki, əvvəla Şərq musiqisinin müxtəlif qolları var. Onları bir ad altında birləşdirmək düzgün deyil. İkincisi, Azərbaycan xalq musiqisi əsasında yeni musiqimizi də yaradacağıq. Bizim yeni musiqi alətinə deyil, inkişafa, yeni zirvələrə yüksəlməyə ehtiyacımız var”.\nDediklərini elədi də. Azərbaycan klassik romans janrının banisi oldu. "Onun bəstəkarlıq yaradıcılığında mühüm yer tutan vokal əsərləri içərisində romans və mahnılar Avropa klassik vokal forması ilə xalq musiqimizin lad-məqam, melodiya xüsusiyyətlərini əlaqələndirən bədii nailiyyətlərdir”. (Nazim Kazımov. "Asəf Zeynallı” kitabından)\nAzərbaycan musiqi folkloru nümunələrinin toplanması üçün Qarabağa səfərə onu Bülbül dilə tutub aparıb. Elə orada da gənc bəstəkar ağır xəstəliyə, qarın yatalağına tutulub, müalicə almaq üçün Bakıya qayıdır. Nə yazıq ki, müalicəsi olmur. Öləcəyini anlayan bəstəkar xəstəxanada olarkən otağının divarına "Bakı” adlı son simfoniyasını yazır və qardaşından əsərinin divardan kağıza köçürülməsini xahiş edir. Təəssüf ki, onun son vəsiyyətini heç kim yerinə yetirmir. 27 oktyabr 1932-ci ildə Asəf Zeynallı xəstəxanada dünyasını dəyişir. Hərbiçi qardaşı ya musiqini, bəstəkarı dəyərləndirməyi bacarmır, ya da ağır qardaş dərdi başını qatır.\n23 il ömür sürməsinə baxmayaraq, milli musiqi sənətində silinməz izi var. Milli romans, piano və simfonik musiqinin banisidir. Onun "Ölkəm”, "Sərhədçi”, "Çadra”, "Sual”, "Seyran” romansları milli vokal musiqimizin inciləridir. Piano üçün "Uşaq süitası” silsiləsi, "Çahargah” pyesi, violino və piano üçün "Muğamsayağı”, 2 fuqa, simfonik orkestr üçün "Fraqmentlər”, teatr tamaşalarına musiqi, xalq mahnıları işləmələrinin müəllifidir. Azərbaycan musiqi folklorunun toplanıb nota köçürülməsi və işlənməsi sahəsində böyük iş görüb. "İbtidai not savadı” adlı dərslik tərtib edib.\nAsəf Zeynallı "Bayatı-Şiraz” muğamını çox sevərmiş. Bəstələdiyi əsərlərin hamısında "Bayatı-Şiraz”dan nə isə bir not keçir. Dahi Üzeyir bəy "Bayatı-Şiraz” haqqında deyib: "Bədii – ruhi təsir cəhətdən "Bayatı-Şiraz” dinləyicidə qəmginlik hissi oyadır”. Bəstəkar çox yumşaq ifadə edib. "Bayatı-Şiraz” adamın qəlbini sökür. Orda hər şey var, Azərbaycan koloritidir büsbütün - Asəf Zeynallı kimi. Qəmdən yoğrulub – Asəf Zeynallının taleyi kimi...


“Dedim ki, əlaqədə olmağımızın videosu var” - Sumqayıtdakı hadisədən YENİ FAKTLAR\nİki gün ərzində qeydə alınan cinayət faktları açıqlanıb - DİN\nSTARTAP-lar vergidən azad edilir - MİLLƏT VƏKİLİNDƏN AÇIQLAMA\nİlham Əliyev “Qələbə” meydanını ziyarət etdi\nPrezident Minskdə Azərbaycan Ticarət Evi ilə tanış oldu\n"Qarabağ" "Sumqayıt"a uduzdu\n19 noyabr 2018,\nTarix: 22-10-2018, 14:31 Oxunma sayı: 123 Bölmə: Kriminal / Sumqayıt\nSumqayıtda cinsi əlaqədə olduğu qızı şantaj etməkdə təqsirli bilinən Ağdam sakini, 1991-ci il təvəllüdlü Elsevər Məmmədovun cinayət işi üzrə məhkəmə prosesi başa çatıb.\nElsevər Məmmədov 25 noyabr 2017-ci il tarixdə, saat 11 radələrində tanışı Sevinc Babayevanın (ad və soyad şərti verilib – red.) barəsində rüsvayedici məlumatları yaymaq hədəsi ilə onu şantaj edib. Elsevər Sevinclə bir gün əvvəl cinsi əlaqədə olarkən bunu videokamera vasitəsi ilə lentə aldığını və həmin görüntüləri sosial şəbəkədə yayacağını bildirib.\nO, Sevincdən 250 manat tələb edib və bu məbləğin 50 manatını alıb.\n"Özümü Uğur kimi təqdim etdim”\nİstintaq orqanı tərəfindən Elsevər Məmmədova Cinayət Məcəlləsinin 182.1-ci (hədə-qorxu ilə tələb etmə, yəni zərərçəkmiş şəxsin və ya onun yaxın qohumlarının şəxsiyyəti üzərində zor göstərmə, onların haqqında rüsvayedici məlumatlar yayma və ya onların əmlakını tələf etmə hədəsi ilə özgənin əmlakını və ya əmlaka olan hüququnu və ya əmlak xarakteri daşıyan digər hərəkətlər etməsini tələb etmə) maddəsi ilə ittiham elan edilib.\nCinayət işi üzrə təqsirləndirilən şəxs qismində ifadə verən Elsevər Məmmədov elan olunmuş ittiham üzrə özünü təqsirli bilib. O, qeyd edib ki, Samirəni hadisədən təxminən 15-20 gün əvvəl tanıyıb: "Samirə ilə köhnə tanışım olan Vəfa vasitəsilə tanış olmuşam. Samirənin əri cinayət törətdiyinə görə azadlıqdan məhrum edilib. Bu səbəbdən o, maddi cəhətdən kasıb yaşayıb. Vəfadan xahiş etdim ki, Samirəyə desin, mobil telefonuma zəng vursun. Bundan sonra Samirə mobil telefonuma zəng vurdu, mənimlə əlaqə saxladı. Onunla söhbət zamanı özümü Uğur Məmmədov kimi təqdim etdim. Çünki işim məxfiliyi qorumağı tələb edirdi”.\n"Ərinin yanına getməyinə kömək etməyimi istədi”\nTəqsirləndirilən şəxsin sözlərinə görə, Samirəyə maddi cəhətdən köməklik etməki, onunla birgə yaşamaq istədiyini bildirib: "Samirənin evində kiray yaşayan Türkan adlı şəxs kirayə pulunu vermədən evdən çıxıb getmişdi. Onun tapmaqda Samirəyə kömək edəcəyimi də dedim. Samirə ilə tanış olduqdan sonra bir-birimizlə əlaqə saxlamağa başladıq. Samirə söhbətlərin birində həbsdə olan ərinin yanına getmək üçün maddi cəhətdən ona kömək etməyimi istədi”.\n"Dedi ki, evdə cinsi əlaqədə olaq”\nElsevər Məmmədov qeyd edib ki, sonuncu dəfə onlar noyabrın 24-də, saat 13.30-da Sumqayıt şəhəri, 18 saylı orta məktəbin qarşısında görüşmək barədə razılığa gəliblər: "Mən kirayə götürdüyüm "Toyota Camry” markalı avtomobillə Sumqayıt şəhərinə gəldim. Samirənin məktəbin qarşısında məni gözlədiyini gördüm. Həmin vaxt Samirə avtomobilə əyləşərək burada onu tanıdıqlarını, evlərinə getməyimizi, orada cinsi əlaqədə olmağımızı istədi. Samirə ilə razılaşaraq onun Sumqayıtda yaşadığı evin yaxınlığına gəldik. Orada Samirə mənə qonşuların bizi görəcəyini dedi, ona görə də dəniz kənarına getməyimizi, amma tez qayıtmağı istədi”.\n"Maşında cinsi əlaqədə oldum”\nElsevər Məmmədov bildirib ki, idarə etdiyi "Toyota Camry” markalı avtomobillə Sumqayıtda dəniz kənarına gəliblər: "Orada avtomobildə Samirənin razılığı ilə könüllü olaraq onunla təbii yolla cinsi əlaqədə oldum. Sonra Samirəni aparıb 18 saylı orta məktəbin qarşısında düşürdüm. Yolda Samirə məndən 1000 manat pul istədi. Samirəyə Vəfa ilə rəfiqə olduğunu xatırlatdım. Dedim ki, Vəfan hamıya faizlə pul verir, səbə də faizsiz pul verə bilər, ona görə də Vəfaya müraciət elə”.\n"Əsəbləşdiyim üçün telefonumu sındırdım”\nElsevər Məmmədovun sözlərinə görə, noyabrın 25-də Vəfa onun mobil telefonuna zəng vurub: "O, əsəbi halda soruşdu ki, niyə faiz məsələsi barədə Samirəyə demişən. Vəfaya ağzımdan qaçırdığımı, ona görə də üzürlü hesab etməsini xahiş etdim. Lakin Vəfa acıqlı olduğu üçün mənə kobud sözlər dedi. Vəfa ilə danışdıqdan sonra əsəbimi cilovlaya bilmədim, "Samsunq Qalaxy J 2 prime” markalı mobil telefonumu yerə çırpdım. Samirənin mobil telefonuna zəng vurub, niyə Vəfaya bizim söhbətimiz barədə dediyini soruşdum. Əsəbləşdiyim üçün 250 manat dəyərində mobil telefonumu yerə çırpıb, sındırdığımı dedim. Mobil telefonumu sındırmağımda görə onun günahkar olduğunu söylədim. Samirəyə dedim ki, ya mənə təzə telefon alacaqsan, ya da 250 manat pul verəcəksən. Samirə əvvəl razılaşdı, lakin sonra nə telefon almayacağını, nə də pul verməyəcəyini bildirdi”.\n"Görüntüləri ailəsinə göstərəcəyimi bildirdim”\nElsevər Məmmədov qeyd edib ki, Samirəyə görə ziyana düşdüyü üçün ondan dəymiş ziyanın əvəzini almaq qərarına gəlib: "Ona görə də Samirəyə mənimlə avtomobildə cinsi əlaqədə olduğunu gizli olaraq kamera ilə çəkdiyimi, mənə dəymiş 250 manat ziyanın ödənilməsini, əks halda cinsi əlaqədə olmağım barədə görüntüləri ailəsinə göstərəcəyimi bildirdim. Bu sözlərdən sonra Samirə mənə qardaşından pul alıb, axşam qaytaracağını dedi. Sonra zəng vuraraq 18 saylı orta məktəbin qarşısına gəlməyimi istədi. Mən də evdən çıxaraq kirayəyə götürdüyüm "Toyota Camry” markalı avtomobillə 18 saylı orta məktəbin qarşısına gəldim. Samirənin orada məni gözlədiyini gördüm. Samirədən yenə də ya mobil telefonumu alaraq verməsini, ya da ki, telefonun pulunu verməsini istədim. Samirə Vəfanın mobil telefonuna zəng vurub, onun 18 saylı orta məktəbin qarşısına gəlməsini xahiş etdi. Az sonra Vəfa 18 saylı orta məktəbin qarşısına gəldi”.\n"Dedim, cinsi əlaqədə olmaq barədə görüntüləri yayacam”\nElsevər Məmmədovun ifadəsinə görə, Samirə Vəfaya baş verənləri danışdı: "Vəfa isə Samirəyə dedi ki, sənə mən demişdim get Uğurla cinsi əlaqədə ol, bu iş onluq deyil, get nə edirsən, et. Həmin vaxt Samirəyə bildirdim ki, ya 250 manat pul tapsın, ya da onunla cinsi əlaqədə olmağım barədə görüntüləri sosial şəbəkədə yayacam. Sonra maşınla Samirə və Vəfa ilə birlikdə Samirənin yaşadığı binanın qarşısına gəldik. Samirəyə işimlə əlaqədar Bakıya gedəcəyimi, pulu Vəfa vasitəsilə mənə çatdırmasını tapşırdım,. Samirə evdə 50 manat pulu olduğunu dedi. Samirəyə deim ki, həmin 50 manat pulu indi Vəfa ver, qalan 200 manat pulu isə sabah çatdır”.\n"Zəng etdi, geri qayıtdım”\nElsevər Məmmədov qeyd edib ki, bundan sonra avtomobili ilə Bakıya doğru gedib: "Az sonra Vəfa zəng vurub, geri qayıtmağımı istədi. O, Samirənin 50 manat pulu ona verdiyini dedi. Dərhal Samirənin yaşadığı evin yaxınlığına gəldim. Orada sürücülük məktəbinin qarşısında Samirə ilə Vəfanın məni gözlədiklərini gördüm. Vəfa həmin vaxt avtomobilə əyləşdi, 50 manat pulu mənə verdi. Həmin vaxt Samirə avtomobilə yaxınlaşdı və məndən soruşdu ki, niyə ona yalandan Bakıya gedəcəyimi dedim. Samirəyə bildirdim ki, Sumqayıtda uzaqlaşmamışdım, ona görə də tez geri qayıtdım”.\n"Samirəyə görüntüləri göstərməyəcəyimi dedim”\nElsevər Məmmədovun sözlərinə görə, sonra Samirə ondan cinsi əlaqədə olmağı barədə görüntüləri göstərməyi tələb edib: "Samirəyə dedim ki, görüntüləri göstərməyəcəyəm, qalan 200 manat pulu da ver, verməsən, görüntüləri yayacam. Samirə 200 manat pulu səhərisi gün çatdıracağını dedi. Həmin vaxtı Vəfa Samirəyə dedi ki, sənə ayıb olsun, mən sizi tanış etməmişdim ki, cinsi əlaqədə olasınız. Sonra Samirə bizdən uzaqlaşdı, yaşadığı ünvana getdi. Həmin gün axşam Samirənin qardaşı mobil telefonuma zəng vurdu, məndən Samirənin borcunun nədən yarandığını soruşdu. Mən də Samirənin mənə borclu olduğunu bildirdim. Hal-hazırda əməlimdən səmimi peşmançılıq çəkirəm. Ailəliyəm, himayəmdə iki azyaşlı övladım var”.\nSumqayıt şəhər Məhkəməsinin hökmü ilə Elsevər Məmmədov 2 il 11 ay 28 müddətə azadlıqdan məhrum edilib.\nHökmdən narazı qalan Elsevər Məmmədov apelyasiya şikayəti verib. O, barəsində olan hökmün ləğv edilməsini, bəraət hökmünün çıxarılmasını istəyib.\nElsevər Məmmədovun şikayətinə Sumqayıt Apelyasiya Məhkəməsində hakim Nazim Mövsümovun sədrlik etdiyi kollegiyada baxılıb.\nApelyasiya şikayətinin dəlillərini araşdıran hakim heyəti sonda qərar elan edib. Qərara görə, Elsevər Məmmədovun barəsində Cinayət Məcəlləsinin 70-ci (şərti məhkum etmə) maddəsi tətbiq edilib. Onun cəzası 1 il sınaq müddəti olmaqla şərti hesab edilib. O, məhkəmə zalından azadlığa buraxılıb. Teleqraf.com\nXəzər dənizində meyiti tapılan neftçinin kimliyi müəyyənləşdirildi\nTarix: 1-02-2017, 17:03 Oxunma sayı: 868 Bölmə: Cəmiyyət\nXəzər dənizinin Neftçala sahilində meyiti tapılan şəxsin itkin neftçilərdən biri olduğu açıqlanıb\nTarix: 23-02-2017, 15:19 Oxunma sayı: 1 374 Bölmə: Sumqayıt / FOTO\nNeftin qiyməti Azərbaycanı sevindirdi\nTarix: 26-08-2015, 11:22 Oxunma sayı: 1 021 Bölmə: İqtisadiyyat\nQonşularla sıfır problem – TÖVSİYƏ\nTarix: 13-02-2014, 17:09 Oxunma sayı: 535 Bölmə: Cəmiyyət\n“Azərbaycan ordusu Ermənistan sərhədinə yaxınlaşır…”\nTarix: 6-06-2018, 19:53 Oxunma sayı: 1 771 Bölmə: Siyasət / Manşet\nAzərbaycan ordusunun Naxçıvan istiqamətində bir neçə yüksəkliyi azad edərək erməni kəndlərinə və\nTarix: 3-10-2018, 09:12 Oxunma sayı: 45 Bölmə: Hava\nPolis rəisi qızını cərimələyən yol polisini mükafatlandırdı - FOTO\nSumqayıtda 2500 pulsuz ağac tingi paylanıldı - FOTO\nErməni təxribatı davam edir - Cəbhədən SON XƏBƏR\nSumqayıtda vaxtından əvvəl doğulmuşlar günü qeyd olundu –VİDEO + FOTOLAR\nSumqayıtda avtomobil piyadanı vuraraq öldürdü\nSumqayıtda maşınlara qənim kəsilən şəxs saxlanıldı\n"İmtahanlarda ciddi dəyişikliklər olacaq" - Məleykə Abbaszadə\nPolisdən ƏMƏLİYYAT: 24 nəfər saxlanıldı\nSumqayıtda fəhlə hündürlükdən yıxılaraq öldü\nMoqerini Türkiyəyə gəlir: Nələr müzakirə ediləcək?\n"Quş qripi" ilə bağlı monitorinqlərin nəticələri açıqlandı\nAzərbaycanla Rusiya arasında razılıq - Bəyanat imzalandı\nSumqayıt Regional Mərkəzi maarifləndirmə tədbiri keçirdi - FOTO\nBüdcə təşkilatlarının kommunal xidmətlərə borcu var: 3,9 milyon manat\nSumqayıtda ilk dəfə: Qarabağ cinsindən olan at, meymun və bir çox digər heyvanlar... - VİDEO\nKto qovorit Əlhəmdulillah…” – Sumqayıtlı qardaşlar Həbibə meyxana həsr etdi – VİDEO


Ermənilər aksiya keçirirlər: "Qorxu içindəyik, rahat yata bilmirik" | "Nuhçıxan" İnformasiya Agentliyi\nErmənilər aksiya keçirirlər: "Qorxu içindəyik, rahat yata bilmirik"\nNUHÇIXAN İnformasiya Agentliyi xəbər verir ki, bu barədə yerli media məlumat yayıb. Qeyd edilir ki, Qeqamasar sakinləri Vardenis-Sotk yolunu bağlayıblar.\n-Etirazçılar özlərinin təhlükəsizliyinin təmin olunmasını tələb edirlər. Sakinlər sərhəd qəsəbələrinin genişləndirilməsinin təhlükəli olduğunu iddia edirlər. Onlar Vardenisə birləşdirilmək istəmədiklərini bəyan edirlər. Etiraz edənlər bəyan ediblər ki, azərbaycanlılar artıq onların yaşadığı əraziyə qədər gəlib çatıblar. Sakinlər bildirirlər ki, qorxu içindədilər, uşaqlarını məktəbə göndərməkdən qorxur, normal yaşaya, gecələr rahat yata bilmirlər.\nPolis hazırda hadisə yerində aksiyanın qarşısını almağa çalışır. Sakinlər polisə müraciət edərək "Yol açılmayacaq, Nikol bura gəlməlidir" deyiblər. Hüquq -mühafizə orqanlarının əməkdaşları isə aksiyaçıları baş nazirin adına toxunmamağa çağırıb.\n"Hansı baş nazir? Yalan danışan?" - etirazçılardan biri polislərə cavab verib.\nİcma başçısı isə, sakinlərə məlum hərbi dəyişikliklərə müdaxilə etməmək üçün yolu açmağı təklif edib. Aksiyaçılar hökumətə bir gün vaxt veriblər. Cavab gəlməsə, onlar bir neçə yerdə dəmir yollarını da bağlayacaqlar.


[b]Qızıl “yeddilik” - LAYİHƏ[/b]\nQızıl “yeddilik” - LAYİHƏ\nApasport.az saytı AFFA yanında Media Komitəsinin layihə müsabiqəsində “Olimpiada: Azərbaycan üçün “idman ölkəsi” imicini təsdiqləmək imkanı” istiqamətindəki qalib olan mövzunu davam etdirir. Atletlərimizin 4 illiyin möhtəşəm yarışında keçdiyi yolu əhatə edəcək 12 yazıdan on birincisi ayrı-ayrı növlər üzrə Azərbaycan millilərinin Olimpiya tarixindəki mövqeyinə həsr olunur. Bu dəfə müstəqillik illərində Olimpiya komandamızın hesabına medal yazan 7 yığmamızın – “Qızıl millimiz”in aktivindəki mükafatların digər ölkələrlə müqayisəsinə toxunacağıq.\n156 ölkədən biri\nQatıldığı 6 Olimpiadada ümumilikdə 44 medal qazanan Azərbaycan yığması Oyunlar tarixinin 56-cı komandasıdı. 7 qızıl, 12 gümüş və 25 bürünc medalı olan millimiz Misir, Kolumbiya, Portuqaliya, Serbiya kimi ölkələri arxada qoyub. Keçmiş SSRİ ölkələrindən isə Litva, Latviya, Ermənistan, Tacikistan, Moldova, Qırğızıstan və Türkmənistandan öndəyik. Yığmamız qonşumuz Gürcüstandan yalnız “qızıl”a görə geri qalır. Bizdən 12 mükafat az qazanan gürcülərin 8 çempionluqlarının olması onları 55-ci edib. Yığmamız medal sayında 9 qızıl mükafatı olan Özbəkistanı da arxada qoyub.\nÜmumilikdə isə siyahıda 156 ölkə yer alıb. İndiyədək məhz bu qədər komandanın idmançıları Olimpiya medalı əldə edib. Amma bu ölkələrin bir qismi artıq mövcud deyil. Vaxtilə heyətində təmsil olunduğumuz SSRİ və MDB, həmçinin Yuqoslaviya kimi bir sıra ölkələr Olimpiadada medal qazansalar da, artıq bu göstəricini artıra bilməzlər. Bundan başqa, yarışlarda birləşmiş komandalar, məsələn, ABŞ/Böyük Britaniya, Kuba/ABŞ, Danimarka/İsveç, Misir/Yunanıstan kimi onlarla yığma fəxri kürsüyə qalxıb.\nSiyahıya isə ABŞ başçılıq edir – 2523 medal. Bunların 1021-i qızıl, 792-si gümüş və 710-u bürüncdü. Cəmi 10 Olimpiadada iştirak edən SSRİ 1010 medalla (395-319-296) ikincidi. “Üçlüy”ü Böyük Britaniya tamamlayır. Onlar Oyunlarda 292 qızıl, 296 gümüş və 286 bürünc (844) mükafat əldə edib.\nMillimizin qazandığı 44 medaldan 34-ünü kişi idmançılar qazanıblar. 6 qızıl, 10 gümüş və 18 bürüncü olan yığmamız ümumi hesabdakından 1 pillə öndə - 55-ci sırada qərarlaşıb. Kişilərin cədvəlində də ilk pillədə ABŞ və SSRİ yer alıb. 3-cü yerdə isə Böyük Britaniya yığmasıdı.\nXanım idmançılarımızın hesabında isə 10 medal var. 1 qızıl, 2 gümüş və 7 bürüncü olan komandamız 64-cü pillədə gedir. Lakin medal sayında onlar arxasında olduqları ölkələrdən 11-ni üstələyir. Zərif cins nümayəndələrinin yarışında da ABŞ və Çin öndədi. Onları artıq tarixin yaddaşına qovuşan SSRİ izləyir.\nBizim üçün rekord, dünya üçün 19-cu\nYığmamızın qazandığı medallar ümumilikdə 7 növdə qazanılıb. Ən uğurlu komandamız güləş millisidi. İndiyədək əldə etdiyimiz 44 medaldan 23-nə sahib olan pəhləvanlarımız Olimpiya tarixində mükafat qazanan komandalar arasında kifayət qədər ön sıralardadı. 4 qızıl, 8 gümüş və 11 bürünc qazanan güləş yığmamız hazırda dünyanın 19-cusudu. Lakin millimizi qabaqlayan ölkələrdən 2-si – SSRİ və MDB artıq mövcud deyil.\nAfina-1896-dan başlayaraq Olimpiya proqramına daxil olan güləşdə ümumilikdə 60 ölkə təmsilçisi fəxri kürsüyə qalxıb. Siyahının mütləq lideri SSRİ-di – 116 medal (62-31-23). İkinci pillədə qərarlaşan ABŞ birinci yerin sahibi fəaliyyətini dayandırdığından onu keçməyə iddialıdı. Amerikalılar 54-ü qızıl, 43-ü gümüş və 35-i bürünc olmaqla, 132 medal əldə ediblər. Üçüncü olan Yaponiya 69 (32-20-17) dəfə sevinib. Qonşu Türkiyə isə 4-cüdü. “Ay-ulduzlular” 63 (29-18-16) mükafata yiyələniblər.\nSSRİ və MDB-ni nəzərə almasaq, Azərbaycan postsovet ölkələri arasında üçüncüdü. İmperiyadan dağılan 15 respublikadan yalnız ikisi – Rusiya və Estoniya bizdən irəlidədi. Lakin 5 qızıl, 2 gümüş və 4 bürüncü olan Baltikyanı ölkə təmsilçisini artıq növbəti Olimpiadada arxada qoyacağımız real görünür. Onsuz da ümumi medal sayında üstünlüyümüz 2 dəfədən də artıqdı.\nGüləşçilərimizin 23 medalından 18-i kişilərin hesabındadı. 4 qızıl, 6 gümüş və 8 bürünc medalı olan yığmamız bu siyahıda da 19-cudu. Ümumilikdə isə 57 ölkənin kişi güləşçisi medal qazanıb. Burada ilk “üçlük”də SSRİ, ABŞ və Türkiyə qərarlaşıb.\nDaha gənc Olimpiya növü olan qadın güləşində isə cəmi 18 ölkənin idmançısı medal sevinci yaşayıb. 2 gümüş və 3 bürünc mükafat əldə edən Azərbaycan millisi bu siyahıda 7-ci pillədədi. Hərçənd 6-cı olan Ukrayna cəmi 2 medal qazansa da, yalnız çempionluq sayəsində bizdən öndədi. Postsovet məkanında daha bir ölkə - Rusiya da bizi qabaqlayır. Ümumiyyətlə, yığmamızı 2-ci yerdən cəmi 2 “qızıl” ayırır. Çünki yalnız 1 ölkə 2-dən artıq çempionluğa və ya 7-dən artıq medala sevinib. Birinci yerdə Yaponiyadı. Asiyalılar 11 qızıl, 3 gümüş və 2 bürünc medala sahib olublar. İkinci və üçüncü pilləni Çin və Kanada bölüşür. Onların hərəsinin 2 qızıl, 2 gümüş və 2 bürünc medalı var. Bu isə onların yığmamız üçün əlçatmaz olmadığını göstərir.\nRusiya və Gürcüstandan sonra\nMedalların əyarına görə Olimpiya komandamızın heyətində ikinci pillədə cüdo yığmamızdı. 1 qızıl, 2 gümüş və 1 bürünc medalı olan millimiz dünyanın 26-cı komandasıdı. Azərbaycan Türkiyə, Çexiya, Özbəkistan, Ukrayna kimi ölkələri arxada qoyur. Postsovet məkanında isə SSRİ və MDB yığmalarını saymasaq, Rusiya və Gürcüstandan sonra üçüncüyük.\nÜmumilikdə bu idman növündə 54 ölkədən olan cüdoçular Olimpiya medalı qazanıb. Siyahının mütləq lideri Yaponiyadı. 39 qızıl, 19 gümüş və 26 bürünc qazanan “Gündoğar ölkə” təmsilçisi ən yaxın izləyicisi Fransadan böyük fərqlə irəlidədi. Çünki avropalılar cəmi 49 (14-10-25) medal əldə ediblər. Üçüncü olan Cənubi Koreyanın 11 qızıl, 16 gümüş və 16 bürünc mükafatı var.\nCüdoçularımızın bütün medallarına sahib çıxan kişilərdən ibarət yığmamız 19-cu pillədə qərarlaşıb. Burada da Rusiya və Gürcüstandan geri qalan komandamız çempionluq sevinci yaşayan 25 ölkə sırasındadı. Ümumilikdə isə 50 ölkənin kişi cüdoçusu mükafat qazanıb. İlk “üçlük”də müvafiq olaraq, Yaponiya, Cənubi Koreya və Fransa yer alıb.\n20 pilləlik fərq\nCüdo millimiz medalların əyarına görə Olimpiya komandamızın ikincisidisə, ümumi mükafat sayında bu mövqedə boks yığmamız qərarlaşıb. Dəri əlcək ustalarımız iştirak etdikləri 6 Olimpiada ərzində 1 gümüş və 7 bürünc medal əldə ediblər. Bu göstəricidə yığmamız Misir, Mərakeş, Ermənistan kimi ölkələrdən irəlidədi. Ümumi sıralamada 49-cu olan Azərbaycan postsovet məkanında Rusiya, Qazaxıstan, Ukrayna, Özbəkistan və Belarus istisna olmaqla, digərlərini arxada qoyub. Lakin elə həmin Belarus da, qardaş Türkiyə də medalların ümumi sayında bizdən geri qalır. Onlar bir “gümüş” artıq əldə etdikləri üçün öndədilər. Yığmamız əyara görə deyil, saya görə 20 pillə yuxarıda – 29-cu yerdədi.\nÜmumilikdə boks yarışlarında 78 ölkə medal qazanıb. ABŞ millisi böyük üstünlüklə hamıdan öndə qərarlaşıb. Amerikalılar 115 (50-24-41) mükafata yiyələniblər. İkinci olan kubalıların hesabında 37 qızıl, 19 gümüş və 17 bürünc var. Böyük britaniyalılar 55 (18-13-24) medalla üçüncüdülər.\nBoks yarışlarında qazanılan medalların hamısı kişi idmançılarımızın hesabındadı. Onlar da ümumi siyahıda olduğu kimi burada da 49-cü yerdə qərarlaşıb. Kişilərin mübarizəsində 77 ölkədən olan olimpiyaçılar medal sevinci yaşayıblar. Burada da ilk “üçlük”də eyni ölkələr – ABŞ, Kuba və Böyük Britaniya yer alıb.\nMDB-nin ən yaxşısı\nOlimpiya ailəsinin nisbətən gənc üzvlərindən olan taekvondoda da idmançılarımızın uğurları diqqət çəkir. Ölkəmiz medal qazanan 38, çempionluq sevinci yaşayan 18 ölkədən biridi. Hesabımızdakı yeganə qızıl medaldan başqa, 2 bürüncün də olması komandamızı siyahıda 15-ci pilləyə daşıyıb. Millimiz bu sıralamada Fransa, Tailand, Rusiya kimi ölkələri də arxada qoyub. MDB məkanında isə Azərbaycandan güclüsü yoxdu. Ümumilikdə isə taekvondo yarışlarında medal qazanan ölkələrin siyahısına Cənubi Koreya başçılıq edir. Onlar 19 (12-2-5) mükafata yiyələniblər. Çin 7 qızıl, 1 gümüş və 2 bürünclə ikinci yerdədi. Üçüncü olan ABŞ isə cəmi 2 çempionluqla bunu bacarıb. Onlar həmçinin 2 gümüş və 5 bürünc medal da qazanıblar.\nTaekvondoçularımızın yiyələndikləri mükafatlar həm kişi, həm də qadınlardan ibarət komandalarımızın hesabın düşür. 1 qızıl və 1 bürünc medal əldə edən kişilərdən ibarət millimiz Kuba ilə birgə 11-ci yerə şərikdi. Yığmamız 10-cu olan Çindən bir bürünc, 7-ci yerə şərik olan İtaliya, Meksika və Türkiyədən 1 gümüş geri qalır. Kişilərin yarışında 31 ölkə mükafat qazanıb ki, Cənubi Koreya burda da liderlik edir. İkinci pillənin 2 şəriki var. Bunlar İran və ABŞ-dı.\nHesabında cəmi 1 bürünc medalı olan qadın taekvondo yığmamız da mükafat qazananlar sırasına düşüb. 27 belə ölkədən biri olan Azərbaycan İran, Braziliya, Yaponiya, Cibuti, Misir və Almaniya ilə 21-ci yeri bölüşür. Postsovet məkanında Azərbaycanda başqa, yalnız rusiyalı xanımlar bu idman növündə “üçlüyə” düşə bilib. Şimallılar 1 gümüş və 1 bürünc qazanıblar. Qadın taekvondoçuların ümumi medal siyahısında ilk pillədə Cənubi Koreya qərarlaşıb. Onları Çin və Böyük Britaniya izləyir.\nKişilərə nümunə olan qadınlar\nTaekvondoçularla eyni göstəriciyə malik olan atıcılarımız da Olimpiadalardan 3 medalla qayıdıblar. Aktivində 1 qızıl və 2 bürüncü olan komandamız mükafata sevinənlər arasında Sloveniya və KXDR-la birgə 40-cı yerə şərikdi. Ümumilikdə isə burda 65 ölkə idmançısı medal qazanıb. Postsovet məkanından Rusiya, Ukrayna, Belarus istisna olmaqla, bütün yığmalar millimizə aşağıdan-yuxarı baxırlar. Dünyanın ən yaxşı snayperləri isə ABŞ-dandı – 111 (54-29-28) medal. Çin 56 (22-15-19) mükafatla ikinci, SSRİ 49 (17-15-17) medalla üçüncüdü.\nAzərbaycan atıcılarının bütün medalları qadınların hesabındadı ki, bu da xanımlardan ibarət komandamızın kifayət qədər yüksək pillədə qərarlaşmasını təmin edib. Millimiz Ukrayna ilə eyni göstəriciyə malik olub, 21-ci yeri bölüşür. MDB-də yalnız Rusiya daha yaxşı nəticə ilə fərqlənir. 49 ölkə təmsilçilərinin fəxri kürsüyə qalxdığı qadın atıcıların yarışında ABŞ, Çin və SSRİ ilk “üçlük”dədi.\nKanoe və kayakda avarçəkənlərdən ibarət yığmamız Olimpiadalarda hələlik 2 mükafata sahib olublar. Rio-2016-da 1 gümüş və 1 bürünc medal qazanan komandamız dünya sıralamasında 36-cı yerə şərikdi. Millimiz digər postsovet məkanı təmsilçiləri Litva və Moldova ilə eyni göstəriciyə malikdi. Sabiq SSRİ təmsilçilərindən Ukrayna, Rusiya və Belarus “üçlüy”ündən geri qalan Azərbaycan digər 9 ölkəni qabaqlayır.\nAvarçəkmənin bu növündə 45 ölkə idmançısı mükafatçılar sırasına düşüb. İlk pilləni Almaniya “zəbt edib”. Onların hesabında 81 (36-23-22) medal var. İkinci yerdə mövcud olmayan SSRİ qərarlaşıb – 51 (29-13-9) mükafat. 80 (25-29-26) medalı olan Macarıstan üçüncüdü.\n1 gümüşü olan kişilərdən ibarət avarçəkənlərimiz Serbiya və Portuqaliya ilə 38-ci yeri bölüşür. 43 ölkənin medal qazandığı yarışlarda Almaniya, SSRİ və Macarıstan ön sıralardadı.\nYeganə bürünc qadınlardan ibarət komandamıza medal qazanan 28 ölkədən biri olmaq imkanı verib. Yığmamız burda Böyük Britaniya və CAR-la 26-cı yeri bölüşür. Xanımların mübarizəsində ilk “üçlük”də Macarıstan, Almaniya və SSRİ qərarlaşıb.\nMillimizin 44 medalında pay sahibi olan 7-ci idman növü ağırlıqqaldırmadı. Bu idman növündə cəmi 1 bürünc medalımız var. Bu da Azərbaycana Olimpiadalarda mükafat qazanan 65 ölkədən biri olmaq imkanı verib. Yığmamız İraq, İspaniya, Qətər, Qırğızıstan, Litva, Venesuela və Hindistanla eyni əyarlı medala sahibdi və 58-ci yeri bölüşür.\nAtletlərin yarışına 28 ildi Olimpiya səhnəsindən çəkilən SSRİ başçılıq edir. Onlar 62 (39-21-2) medalla hələ də zirvədədilər. Çin 57 (34-15-8) mükafatla ikinci, ABŞ 44 (16-16-12) medalla üçüncüdü.\nKişi ağırlıqqaldıranların mübarizəsində isə yığmamız 52-60-cı yerlərə şərikdi. Qırğızıstan, Venesuela, İraq, Qətər, Moldova, Litva, Çin Taypeyi və Tailand komandamızla eyni göstəriciyə malikdi. İlk pillələrdə isə SSRİ, Çin və ABŞ qərarlaşıb.\nBeləliklə, Olimpiya komandamızın 20 illik tarixində medal qazanan 7 yığmamızdan ən yaxşı nəticə taekvondoçulara məxsusdu. Onlar cəmi 14 ölkədən geri qalırlar. İkinci yerdə 19-cu olan güləşçilərimiz qərarlaşdığı halda, ardınca cüdoçularımız gəlir – 26-cı pillə. Atıcılarımızın 36-cı olduğu siyahıda kanoeçilər 40-cı, boksçular 49-cu və ağırlıqqaldıranlar 58-cidilər.


Rahib Osmanov — Vikipediya\nBu məqalə sonuncu dəfə 5 gün əvvəl IlkinShukurov (müzakirə | töhfələr) tərəfindən redaktə olunub. (Yenilə)\nRahib Osmanov Xəlil oğlu\n9 mart 1945 (76 yaş)\nƏlvənd, Zərdab rayonu, Azərbaycan\nAzərbaycan Respublikasının Əməkdar Səmərələşdirici Fəxri adı, , 3 fərqli medal, SSRİ Yeyinti Sənayəsini əlaçısı, Azərbaycan Komsomolu Fəxri adı, Kamil Sənətkar diplomu, 2 dəfə "Bakı şəhər Deputatları Soveti"nin deputati.\nRahib Osmanov Xəlil oğlu (9 mart 1945, Əlvənd, Zərdab rayonu) - Azərbaycan Respublikasının Çörəkbişirmə Sənayəsinin İstehsalat Birliyi"nin rəisi, Azərittifaqin Sənayə Müəssəsələri İstehsalat Birliyinin"nin baş direktoru[mənbə göstərin]\n1945-ci ildə Zərdab rayonu Əlvənd kəndində anadan olmuşdur. O, 1952-ci ildə Maksim Qorki adina tam orta məktəbina daxil olmuşdur, 1963-cü ildə orta təhsil almışdır. 1975-ci ildə Moskva şəhərində ali təhsil almişdir. O, 1973-cü ildə ailə həyatı qurmuşdur. Rahib Osmanovun 3 övladı var.\n1970-1980-ci illərdə "Bakı şəhəri 1 nömrəli cörək zavodu"-nun direktoru idi. 1980-1986-cı illərdə " Azərbaycan Respublikasının Çörəkbişirmə Sənayəsinin İstehsalat Birliyi"nin rəisi idi. 1980-ci ildə isə "Azərbaycan Respublikası Yeyinti Sənayəsinin Nazirliyin Kolleqiyasının" üzvü seçilmişdir. 1986-1988-ci illərdə "Aqrar Sənayəsi Komitəsi"ndə şöbə müdiri, 1989-1994-cü illərdə " Azərittifaqin Sənayə Müəssəsələri İstehsalat Birliyinin"nin baş direktoru, 1994-1997-ci illərdə "Taxıl Məhsullari Nazirliyi"nin nazir müavini olmuşdur. 1997-2009-cu illərdə "Azərittifaqın Cörəkbişirmə Sənayəsi"nin baş direktoru idi. 2 çağırış Bakı şəhəri Deputatlar Sovetinin deputatı seçilmişdir. Azərbaycan Respublikasında Çörəkbişirmə sənayəsində çox böyük rolu var. Azərbaycan Respublikasında çox sayda çörək zavodlarının tikilməsində böyuk rolu vardir.\nAzərbaycan Respublikasının Əməkdar Səmərələşdirici Fəxri adı, Şərəf Nişani ordeni, 3 fərqli medal, SSSR Yeyinti Sənayəsini əlaçısı, Azərbaycan Komsomolu Fəxri adı, Kamil Sənətkar diplomu, 2 dəfə "Bakı şəhər Deputatları Soveti"nin deputati. Rahib Osmanovun Çorəkbişirmə Sənayəsinin inkişafı və çörəyin keyfiyyətinin yaxşilışdırılması üşün 138 səmərələşdirici təklifləri, 2 müəllif vəsiqəsi nömrə 1 mart 1985 " 1163823 " və 21 dekabr 1982 il " 1012867". Kitablari "Ömrüm əmanət, izim zəmanət", "Ömrün dadı" poemasi , "Обзорная информация" 1982-ci il , Moskva jurnallarında və respublikamızın jurnal və qazetlərində çox saylı çörəyin keyfiyyəti haqqında 100-dən artlq məqalələri çap edilmişdir.\nMənbə — "https://az.wikipedia.org/w/index.php?title=Rahib_Osmanov&oldid=6280066"\nBu səhifə sonuncu dəfə 12 yanvar 2022 05:38 tarixində redaktə edilib.


Orqanizm üçün sarımsağın faydaları » Qadınlar.Co - Qadınlara Özəl Paylaşımlar\nOrqanizm üçün sarımsağın faydaları\nSarımsaq həzmi yaxşılaşdırır, bağırsaqda qazın çıxarılmasına kömək edir. Pankreasda insulinin çoxalmasına kömək etdiyindən diabet xəstələrində qanda olan artıq şəkərin azalmasında effektlidir. Xroniki və kəskin bronxit, astma, qaymorit, xroniki zökəm, soyuqdəymə zamanı sarımsaq bənzərsiz dərman hesab olunur. Sarımsaq qanda olan xolestrolun səviyyəsini, yüksək təzyiqi azalda bilir, ürək tutmaları və insultun qarşısını ala biləcək vasitələrdən biridir. Sarımsaq qan damarlarını açır, toxumalara qanın daxil olmasını çoxaldır, qan dövranını yaxşılaşdırır, spazmanı aradan qaldırır və ürək xəstəliyinin sağalmasına yardım edir.\nSon elmi araşdırmalar təsdiq edib ki, sarımsaq antioksidant kimi effektivdir, onun kükürd birləşmələri xərçəngə qarşı mübarizə apara bilir. Eyni zamanda sarımsaq orqanizmimizi ətrafdakı zərərli maddələrdən və nikotinin zərərindən qoruyur.\nSarımsaq xalq təbabətində hər zaman qiymətləndirilib və ondan bu günə qədər çox istifadə edirlər. Antibiotiklər kəşf olunana qədər vərəmə, yatalağa qarşı, müharibə zamanı yaraların dezinfeksiyası üçün sarımsaqdan istifadə olunub. Sarımsaq döş qəfəsi infeksiyaları zamanı müalicə üçün təbii dərman sayılır. Soyuqdəymə, zökəm və qulaq infeksiyası zamanı yaxşı kömək edir. Sarımsaqdan istifadə etmək qan dövranı və beynə qan axını problemini aradan qaldırır. Xoralar, xərçəng, rəhm xərçəngi, xroniki otit, boğaz ağrısı, sepsis, toksik şok viruslu infeksiyalar zamanı çox istifadə olunur.\nAlimlər sarımsağın faydalarını və zərərlərini araşdırarkən öyrəniblər ki, bu tərəvəz sadəcə xərçəngin qarşısı alınması zamanı deyil, şiş artımının yavaşladaraq müalicəsində istifadə olunur.\nTəzə doğranmış sarımsaq allisin ifraz edir. Allisin və digər uçucu yağlar yüksək antiseptik və antibiotik komponentlərə sahibdirlər. Buna görə də ciddi infeksiyalar zamanı sarımsaq effektiv təsir göstərir.\nSarımsağın tərkibində efir yağları, B vitamini qrupları, fermentlər, minerallar var.\nÜzünüzdə sızanaq varsa, üzərinə təzə sarımsaq çəkin.\nƏgər hər gün yediyimiz qidalar sırasına sarımsağı əlavə etsək, infeksiyalara, xolesterinə, ürək xəstəliklərinə, qandakı şəkərə qarşı qorunmuş olarıq. Sarımsaq şirəsini qarında olan problemlər zamanı içməyi məsləhət görürlər.\nBağırsaq parazitlərinə qarşı 4 diş sarımsağı gecə ərzində suda və ya süddə isladıb səhəri içmək lazımdır.скачать dle 11.3\nÜrəyə xeyirli qidalar - Sarımsaq, balıq, qoz...\nSarımsağı belə yemək daha faydalıdır\nSarımsağın 10 faydası\nBu qidalar böyrəyə xeyirdir\n26 891 1\n15 814 0\n9 409 0


44 günlük savaşın əsgərinin övladı ağır durumdadır- Kömək istəyir - Unikal.org\n7 yaşlı Abbasa təcili ilik köçürülməlidir. Əgər əməliyyat gecikərsə, uşağı həyatda saxlamaq mümkün olmayacaq...\nUnikal.org xəbər verir ki, Abbas Cəfərov 22 dekabr 2013-cü ildə Sabirabad rayonunda doğulub. Anası Məryəm Cəfərovanın sözlərinə görə, indiyə qədər səhhətində hansısa problem olmayıb. Yalnız bu ilin oktyabr ayında uşaq sarılıq xəstəliyi keçirib. Bundan sonra isə digər problemlər də baş qaldırıb. Bakıda müxtəlif özəl klinikalarda müalicə alıb. Lakin faydası olmayıb.\nHazırda da Hematologiya və Transfuziologiya İnstitutunda müalicəsini davam etdirir. Abbasa "sümük iliyi, biopsiya" diaqnozu qoyulub. Həkiminin sözlərinə görə, əməliyyat üçün 36 min dollar pul lazımdır. Ailənin isə buna imkanı çatmadığı üçün müvafiq qurumlardan, imkanlı şəxslərdən yardım istəyirlər.\nOnu da qeyd edək ki, Abbasın atası Əbülfəz Cəfərov Lazım oğlu 20 sentyabr 2020-ci ildə Səfərbərlik və Hərbi Xidmətə Çağırış üzrə Dövlət Xidmətinin Sabirabad Rayon şöbəsinə (yaşadığı yer üzrə) müraciət edib. Könüllü kimi sentyabrın 21-də təlimə aparılıb. Döyüşlər başladıqda isə ön cəbhədə xidmətini davam etdirib. Hazırda da xidmətdədir və oğlunun durumundan məlumatlı deyil.\n44 günlük Qarabağ savaşının əsgərinin övladının həyatını xilas edək.\nAbbasın ailəsi ilə əlaqə nömrəsi: (+99451) 974 19 89\nYardım etmək istəyənlər üçün uşağın atası Əbülfəz Cəfərovun adına açılan kartın fotosu:


“İntermuzey-19” Beynəlxalq festivalı başa çatıb - Xəbərlər | Azərbaycan Respublikası Mədəniyyət Nazirliyi\n“İntermuzey-19” Beynəlxalq festivalı başa çatıb\n30 may – 2 iyun tarixlərində Moskvada “Manej” Mərkəzi Sərgi Zalında “İntermuzey-19” Beynəlxalq festivalı keçirildi. Artıq 21-ci dəfədir ki, təşkil edilən festival ilin ən mühüm muzey hadisəsidir. Builki muzey forumunun başlıca mövzusu “Peşəkarların dialoqu”dur.\nAzərbaycan Respublikası Mədəniyyət Nazirliyinin dəstəyi ilə bu beynəlxalq tədbirdə ölkəmizi Azərbaycan Xalça Muzeyi və Qara Qarayevin Ev-Muzeyi təmsil edib. Ölkəmizə aid stenddə hər iki muzey öz fəaliyyətini təqdim etdi. Belə ki, Azərbaycan Xalça Muzeyi xovlu və xovsuz xalça nümunələri, öz nəşrlərini nümayiş etdirmiş, xovsuz xalça olan zilinin toxunması üzrə ustad dərsi keçirmişdir. Qara Qarayev Ev-Muzeyi tədbirdə görkəmli bəstəkarın həyat və fəaliyyətinə həsr olunmuş film, kitab və notları təqdim edib. Ölkəmizin stendi festival iştirakçıları və qonaqlar tərəfindən böyük maraqla qarşılandı.\nFestival çərçivəsində baş tutan elmi konfransda muzeyin inkişafı üzrə baş mütəxəssis Aynur Məmmədova “Azərbaycan Xalça Muzeyi kolleksiyalarının zənginləşdirilməsi metodları” mövzusunda məruzə ilə çıxış etdi.\nTədbirin sonunda hər iki muzey Rusiyanın Mədəniyyət Nazirliyi tırıfindən diplomla təltif edilib.\nCümə, 24.01.2020 16:49


Naxçıvanın XVIII əsrə aid ictimai-siyasi vəziyyəti tədqiq olunacaq - Azinforum.az İnformasiya Portalı\nAna səhifə / Bölgələr / Naxçıvanın XVIII əsrə aid ictimai-siyasi vəziyyəti tədqiq olunacaq\nAzinforum.az -ın məlumatına görə, Tarix, Etnoqrafiya və Arxeologiya İnstitutunun Qədim və orta əsrlər tarix şöbəsində nəzərdə tutulan elmi-tədqiqat işləri istiqamətində tədqiqatlar aparılır. Şöbə müdiri, tarix üzrə fəlsəfə doktoru, dosent İlhami Əliyev tərəfindən Azərbaycanın ayrılmaz tərkib hissəsi olan Naxçıvanın XVIII əsrin birinci yarısına aid ictimai-siyasi vəziyyəti tədqiqata cəlb edilib. Hazırda “Səfəvi, Əfşar, Rusiya və Osmanlı dövlətlərinin Azərbaycan siyasətində Naxçıvan (XVIII əsrin I yarısı)” adlı monoqrafiya nəşrə hazırlanır.\nQeyd edək ki, ötən illərdə şöbədə orta əsrlər dövründə Naxçıvanda inkişaf etmiş sənətkarlıq sahələri araşdırılıb. Şöbənin əməkdaşları tərəfindən Naxçıvanın epiqrafik abidələrinə və Azərbaycan tarixinin müxtəlif problemlərinə aid 600-dən artıq elmi və elmi kütləvi əsər, o cümlədən 40-dan artıq kitab, monoqrafiya, dərs vəsaiti, metodik vəsait və dərs proqramı, 380-dan artıq elmi məqalə və tezis nəşr edilib.\nÖncəki Özünü “jurnalist” kimi təqdim edən məktəb direktoru saxlanılıb – FOTO\nNövbəti Firdovsi Şahbazov: “Pandemiyanın davamlılığı artdıqca, onun mənfi təsirlərinin əhatə dairəsi də genişlənir”


Guildford, Xiaomi-dən suya batareyalı bir telefon iddiasıdır\nBazar günü, çox gün istirahət edir. Yeni düşərgə-kamp-əyləncəli məhsullar trendini davam etdirərkən, bu məsələdə Xiaomi-dən başqa bir yenilik təqdim etmək şərəfim var. Xiaomi telefonları suya davamlı deyil, Çin istehsalçısı Guildford'a yeni bir məhsul təqdim etdi. Ekranın ölçüsü 6 düymdən yuxarı olmayan smartfonlar üçün suya davamlı bir vəziyyətdir. Yalnız düşərgələr zamanı işləməyəcək, hovuzlar və çimərliklər üçün də idealdır. Telefonum suya davamlı, lakin Xiaomi işi çimərlikdə çox yaxşı işləyərdi. Suya qarşı qorxma fikrim yoxdur, amma qumdan qorunuram.\nGuildford - smartfonlar üçün suya davamlı vəziyyət\nHündürlükdə 220 mm x 105 mm ölçüsü var, ölçüsü 160 mm x 80 m olan bir cihaz yerləşdiriləcək, iki rəngdə qara və ya ağ rəngdədir. TPU, yüksək dərəcədə şəffaflığı olan termoplastik poliuretanlardan hazırlanmışdır. Material yüksək rahatlıqla xarakterizə olunur. Ön və arxa şəffafdır. Bunun sayəsində yalnız telefonu idarə edə bilməyəcək, həm də arxa lens ilə şəkil çəkə bilərsiniz. Xiaomi ön camın sensor ekranın işinə mənfi təsir göstərməməsini təmin edir. Arxasında eyni, telefon suya davamlı bir mənzildə olduğunda alınan fotolar kəskin, hətta sualtı halında olmalıdır.\nBu halda dörd səviyyəli kilitləmə sistemi var. Yağmurdan, dəniz sularından və xlordan müdafiə edir. Qurğuda yerləşdirilən maddə 10 saat ərzində su altında qalır. Yalnız telefonu deyil, digər vacib şeyləri gizləyə bilərsiniz. Açar, pul və ya sənədlər kimi. Sahilde yalnız üzgüçülüyə çıxarkən heç bir problem olmayacaq, siz də əhəmiyyətli şeyləri ala bilərsiniz.\nGuildford smartfonları üçün suya davamlı mənzil 29 yuan, $ 5 qiyməti ilə qiymətləndirilib. Mənzildə portalda Avropaya göndərilməsi ilə sifariş verilə bilər AliExpress.\nGuildford suya davamlı smartfon halda\nMichał İyul 1, 2018